
PENGHARGAAN 



Alhamdulillah, segala puji hanya bagi Allah Tuhan 
sekalian alam. Selawat dan salam buat Junjungan Besar 
Baginda Nabi Muhammad SAW, serta ahli keluarganya 
dan para sahabat Baginda. 

Saya mengucapkan setinggi-tinggi keshukuran 
kepada Allah SWT kerana dengan kehendak dan izin- 
Nya, dapat saya siapkan risalah ini berbekalkan ilmu dan 
tenaga yang sudah tentu bukan milik saya, tetapi 
daripada Allah sepenuhnya. Semoga Allah 
mengurniakan kesejahteraan, kemuliaan dan 
kebahagiaan buat Nabi Muhammad SAW kerana 
dengan kehendak Allah, Baginda menjadi wasilah bagi 
nikmat Iman dan Islam yang saya miliki sekarang ini. 
Tidak dilupakan juga kepada para sahabat, tabi'in, 
tabi'ut tabi'in dan para ulama' yang meneruskan 
kesinambungan dakwah Baginda, semoga semuanya 
beroleh kebahagiaan di dunia dan di akhirat, 
inshaAllah. 

Setinggi-tinggi ucapan terima kasih buat ibu dan 
bapa yang menjadi asbab bagi kewujudan saya di dunia 
ini, juga menjadi pendorong semangat dan pemberi 
motivasi kepada saya untuk terus melakukan yang 
terbaik di dunia ini berlandaskan agama, semoga Allah 
mengampunkan segala dosa mereka dan merahmati 
mereka sepertimana mereka memelihara dan mendidik 
anak-anak mereka. 

Seterusnya saya mengucapkan jutaan terima kasih 
kepada Tuan Haji Ismail Bin Haji Ahmad khususnya, 
dan seluruh warga HPA umumnya, kerana menaja 
pengajian saya di Bumi Anbia' yang penuh barakah ini. 
Semoga HPA terus maju dalam melaksanakan misi "Ke 
Arah Merealisasikan Tibbun Nabawi ", mudah-mudahan di 
akhirat nanti ia menjadi punca shafaat yang besar 
daripada Nabi Muhammad SAW buat umatnya yang 
cuba menghidupkan kembali sunnah Baginda serta 
menyebarkannya kepada seluruh umat manusia. 
Sesungguhnya Baginda merupakan rahmat bagi 
sekalian alam. 

Sayajuga mengucapkan terima kasih kepada Ustaz 
Abdul Hadi Bin Mad Isa dan Ustaz Sabri Bin Yamin 
kerana pernah meminta saya menulis secara ringkas 
mengenai ilmu perubatan. Idea dan cadangan itu 
merupakan salah satu punca yang membuatkan saya 
tergerak untuk menghasilkan risalah ini. Mungkin 
ketika itu saya belum bersedia, sekarang terimalah 
tulisan ringkas ini seadanya, moga ia memenuhi 
kehendak dan permintaan ustaz berdua. 

Akhir kata, saya mengucapkan berbanyak-banyak 
terima kasih kepada sesiapa sahaja yang terlibat dalam 
membantu saya sepanjang menyiapkan risalah ini, sama 
ada secara langsung atau tidak langsung. Hanya Allah 
yang mampu membalas jasa baik anda semua. Doakan 
agar saya sentiasa diberi taufik dan hidayah untuk 
meneruskan usaha penyusunan ilmu perubatan yang 
berlandaskan shariatullah dan sunnatullah, inshaAllah. 



NASEER SOBREE 

23 Muharram 1434, 
7 Disember 2012, 
Hayy 'Ashir, 
Kaherah, 
Mesir. 

Buku ini saya namakan Risalah Ilmu Perubatan. 
Risalah ini merupakan sebuah integrasi antara 
Perubatan Ibnu Sina dan Perubatan Moden. Risalah ini 
bukanlah satu huraian mendalam mengenai segala 
perkara yang berkait dengan bidang perubatan, tetapi 
ia merupakan tulisan yang ringkas. Ia belum cukup 
untuk menjadikan pembacanya sebagai rmshen 1 , ianya 
sekadar memberikan gambaran awal bidang ini. 
Namun, perbincangan dalam risalah ini mungkin 
berbeza dengan apa yang biasa dipelajari oleh 
kebanyakan orang mengenai ilmu perubatan. 

Risalah ini saya tujukan buat mereka yang tidak 
mempelajari Perubatan Moden secara formal kerana 
risalah ini mengandungi asas-asas penting ilmu 
perubatan yang ditulis secara ringkas, dengannya 
mereka dapat mengetahui gambaran perbincangan 
bidang perubatan secara menyeluruh. 

Saya tujukan juga kepada mereka yang 
mempelajari Perubatan Moden secara formal kerana 
risalah ini cuba menjelaskan prinsip-prinsip asas ilmu 
perubatan dengan konsep yang holistik dan sistematik 
berpandukan penulisan tokoh-tokoh perubatan Islam 
yang terdahulu seperti Ibnu Sina, Ar-Razi dan Ibnun 
Nafis. 

Selain itu, saya persembahkan risalah ini buat 



1 Fizishen merujuk kepada pengamal perubatan, sama ada 
Perubatan Moden atau Perubatan Klasik, juga sama ada Perubatan 
Konvensional atau Perubatan Alternatit. 

mereka yang mempelajari ilmu perubatan dengan 
penuh minat serta sentiasa berfikir dalam usaha 
memantapkan ilmu mereka, bukan mereka yang hanya 
menghafal buta untuk peperiksaan, pantang dikritik, 
menolak pembaharuan yang bersifat membaik pulih 
ataupun tidak berani mencuba sesuatu yang baru untuk 
mendapatkan yang terbaik. Semoga ia menjadi titik 
permulaan bagi penilaian dan pengkajian semula 
terhadap apa yang sedia ada, seterusnya dapat 
menghasilkan sesuatu yang terbaik tanpa mengabaikan 
aspek rohani dalam perawatan, bahkan kesihatan 
rohani dijadikan sebagai keutamaan yang paling tinggi. 

Perubatan Ibnu Sina lebih dikenali sebagai 
Perubatan Yunani (Unani Medicine), ia dikenali juga 
dengan beberapa nama lain seperti Perubatan Greek, 
Perubatan Arab dan Perubatan Greek-Arab (Graeco- 
Arabic Medicine). Ia diasaskan secara rasmi oleh Bapa 
Perubatan iaitu Hippocrates yang berasal daripada 
Greek. Beliau meletakkan asas-asas penting ilmu 
perubatan dan hasil karya beliau diamalkan oleh 
masharakat Greek ketika itu. 

Penulisan Hippocrates menjadi rujukan penting 
dalam ilmu perubatan, namun tidak ramai yang 
mengembangkan atau menilai kembali apa yang telah 
dihasilkan sekian lama. Setelah tempoh yang agak 
panjang selepas kematian Hippocrates, muncul seorang 
lagi yang berbangsa Greek yang melakukan 
penambahan dan pembaharuan dalam Perubatan 
Greek. Orang yang dimaksudkan ialah Galen. Galen 

menulis pelbagai buku dalam pelbagai tajuk ilmu 
perubatan. 

Ilmu ini seterusnya berpindah ke tangan bangsa 
Arab iaitu setelah proses penterjemahan karya-karya 
para pemikir Greek dilakukan oleh beberapa tokoh 
berbangsa Arab. Selain ilmu perubatan, pelbagai karya 
dalam bidang lain turut diterjemahkan seperti ilmu 
logik, metafizik, matematik, biologi, astronomi dan 
fizik. Hunain Bin Ishaq merupakan salah seorang tokoh 
penting dalam proses penterjemahan ini, beliau 
menterjemahkan pelbagai karya milik Hippocrates dan 
Galen. 

Tokoh yang terkenal pada tahap permulaan ilmu 
perubatan di tangan orang Islam ialah Abu Bakar Ar- 
Razi. Beliau menulis beberapa kitab seperti al-Mansuriyy 
fi al-Tibb, Tibb al-Fuqara ' dan al-Tibb al-Ruhaniyy, namun 
kitabnya yang paling terkenal ialah al-Hawi fi al-Tibb. 
Tokoh penting seterusnya ialah Ali Bin Abbas Al-Ahwazi 
atau dikenali juga sebagai Al-Majusi. Kitab beliau yang 
terkenal ialah Kdmil al-Sina'ah al-Tibbiyyah. Kitab beliau 
menjadi rujukan penting pada masa itu sehinggalah 
kemunculan Ibnu Sina dengan kitabnya yang sangat 
terkenal dan berpengaruh iaitu al-Qanun fi al-Tibb. Kitab 
ini menjadi rujukan yang sangat meluas ketika itu, 
bahkan ia turut digunakan oleh bangsa Eropah di 
universiti-universiti mereka selama ratusan tahun. 
Kehebatan kitab al-Qanun Ji al-Tibb telah menyebabkan 
tiada penulis lain yang berjaya menjejaskan kedudukan 
kitab ini dalam masharakat ketika itu. 

Setelah tempoh yang agak lama barulah muncul 
seorang tokoh perubatan yang hebat iaitu Ibnun Nafis. 
Beliau meneruskan ilmu perubatan dengan disiplin 
yang diwarisi sejak dahulu, namun beliau membuat 
kritikan dan pembetulan terhadap tulisan-tulisan 
terdahulu khususnya terhadap penulisan Galen dan 
Ibnu Sina. Hal ini boleh dilihat dengan jelas dalam 
penulisannya seperti al-Mujaz fi al-Tibb yang merupakan 
ringkasan bagi al-Qanun fi al-Tibb dan juga Sharhu 
Tashrih al-Qdnun yang merupakan sharah kepada 
bahagian anatomi dalam kitab al-Qdnun fi al-Tibb. Beliau 
membuat pelbagai penemuan dalam anatomi, 
antaranya ialah penemuan peredaran darah pulmonari 
(pulmonary circulation) dan juga salur arteri koronari 
yang menjadi sumber nutrien bagi jantung. Sekiranya 
beliau sempat menghabiskan karya beliau yang bertajuk 
al-Shdmil fi al-Sind'ah al-Tibbiyyah, mungkin karya itu 
menjadi satu karya perubatan yang bertahap 
ensiklopedia dan yang paling besar yang pernah ditulis 
pada zaman itu. Hal ini dapat dilihat pada senarai 
kandungan kitab tersebut yang ditulis oleh Ibnun Nafis 
sendiri. As-Subki menyatakan di dalam kitabnya al- 
Tabaadt al-Shafi'iyyah al-Kubrd bahawa sekiranya kitab itu 
siap ditulis, nescaya ia menjadi 300 jilid. Tetapi jumlah 
yang sempat disiapkan hanyalah 80 jilid. 

Sumbangan umat Islam dalam bidang perubatan 
secara rasmi boleh dikatakan terhenti setakat itu sahaja. 
Tiada tokoh-tokoh lain yang muncul seperti tokoh- 
tokoh terdahulu, selepas itu penulisan ilmu perubatan 
banyak melibatkan ringkasan dan sharahan kepada 

kitab-kitab yang telah ditulis oleh generasi terdahulu. 

Dunia barat ketika itu sudah berjaya 
meninggalkan zaman gelap mereka, mereka 
memulakan pengkajian sendiri dan memulakan sistem 
baru yang dikenali sebagai Perubatan Moden atau 
Perubatan Barat. Walau bagaimanapun, tidak terlalu 
banyak perbezaan antara Perubatan Greek-Arab dengan 
Perubatan Moden kerana hampir semua asas Perubatan 
Moden diambil daripada Perubatan Greek-Arab. 
Contohnya adalah seperti penggunaan istilah-istilah 
dalam perubatan dan juga konsep pertanganan 2 
khususnya pembedahan. Abul Qasim Az-Zahrawi 
memainkan peranan yang sangat penting dalam bidang 
pembedahan, karya beliau yang bertajuk al-Tasrif 
bahagian al-Jirahah boleh dikatakan sebagai dasar bagi 
bidang pembedahan yang wujud sekarang ini. Perkara 
baru dalam Perubatan Moden melibatkan penemuan 
organisma kecil seperti bakteria, ia mengubah persepsi 
mereka selama ini mengenai konsep punca penyakit 
yang menyebabkan mereka lebih tertumpu untuk 
menyerang organisma-organisma ini dengan pelbagai 
cara seperti penggunaan antibiotik, mereka tidak lagi 
memfokuskan kepada penjagaan kesihatan yang 
merupakan kunci sebenar bagi kesihatan yang 
optimum, khususnya penjagaan makan dan minum. 



2 Pertanganan ialah konsep perawatan menggunakan tangan, sama 
ada penggunaan tangan semata-mata atau dibantu dengan alatan 
tertentu. Istilah asalnya dalam Bahasa Arab ialah a 'mdl al-yad yang 
bermaksud perbuatan tangan. 

Selain itu, Perubatan Moden juga menggunakan 
konsep kimia moden menggantikan konsep arkan dan 
mizaj dalam Perubatan Greek-Arab. 

Dalam beberapa perkara, Perubatan Greek-Arab 
mempunyai persamaan dengan sistem-sistem perubatan 
tradisional yang lain seperti Perubatan Tradisional Cina 
dan Perubatan Ayurveda. Prinsip-prinsip Perubatan 
Greek-Arab turut mewarnai Perubatan Tradisional 
Melayu, hal ini dapat dilihat dalam karya Perubatan 
Tradisional Melayu seperti kitab Ilmu Tabib dan 
Tayyibul Ihsan. Konsep dalam Perubatan Greek-Arab 
seperti arkan 3 , akhlat 4 dan mizaf boleh dilihat dengan 
jelas dalam kitab-kitab tersebut. Mungkin pengaruh 
Perubatan Greek-Arab ini dibawa oleh para pendakwah 
yang datang dari dunia Arab ke dunia Melayu di 
samping menyampaikan ajaran Islam kepada penduduk 
di kepulauan Melayu. 

Kini, Perubatan Greek-Arab dikatakan masih 
diamalkan di India dan Pakistan. Di sana Perubatan 



3 Arkan merupakan kata jamak bagi rukn yang membawa maksud 
unsur atau elemen. Arkan di sini merujuk kepada empat unsur 
dalam sains klasik, iaitu unsur api, unsur angin, unsur air dan unsur 
tanah. 

4 Akhlat ialah Kata Jamak bagi khilt yang bermaksud campuran. 
Campuran di sini merujuk kepada campuran arkan yang akhirnya 
menjadi cecair tubuh, dikenali juga sebagai humor. Ada empat 
jenis akhldt iaitu darah (damm), dahak (balgham), hempedu kuning 
(safra') dan hempedu hitam (sawda'). 

5 Mizaj ialah sifat bagi gabungan arkan. Terdapat empatjenis mizaj 
iaitu panas, sejuk, kering dan basah. 

Greek-Arab mempunyai sistem pengajarannya yang 
tersendiri, ia diajarkan di universiti-universiti sebagai 
satu jurusan yang rasmi seperti Perubatan Moden juga. 
Namun, bagi saya ia belum mencukupi kerana 
pengajaran di sana tidak bersifat integrasi. Apa yang 
dimaksudkan dengan integrasi di sini ialah proses 
mengenal pasti maksud sebenar di sebalik konsep 
Perubatan Greek-Arab lalu disepadankan secara tepat 
dengan ilmu sains semasa khususnya ilmu perubatan. 
Tetapi hal itu masih tidak dapat menjamin sebuah 
sistem yang sempurna kerana sains dan Perubatan 
Moden masih banyak kekurangannya, khususnya 
apabila melibatkan sikap dalam menghadapi sesuatu 
penyakit. Ada perkara yang benar secara realiti namun 
ditolak hanya kerana tidak ditemui mekanismenya yang 
jelas dan pasti. Mereka perlu sedar bahawa apa yang 
mereka yakini sekarang ini sebagai fakta mungkin akan 
berubah pada masa akan datang, begitulah juga perkara 
yang dianggap salah mungkin akan terbukti 
kebenarannya. Hal ini dapat dilihat dalam 
perkembangan sains semasa di mana banyak perkara 
yang telah dianggap sebagai fakta pada suatu masa 
dahulu adalah tidak benar dan tidak relevan lagi pada 
masa kini. 

Risalah ini saya susun dalam tujuh bahagian yang 
sebelumnya didahului dengan pengenalan kepada 
disiplin Perubatan Greek-Arab secara ringkas. Semoga 
risalah ini dapat memberikan gambaran umum 
mengenai Perubatan Greek-Arab dan Perubatan Moden 
kepada para pembaca sekalian. Sebaik-baiknya risalah 

ini dibaca daripada awal kerana kebanyakan istilah dan 
konsep yang digunakan pada tajuk-tajuk yang akhir 
adalah berdasarkan apa yang telah dinyatakan dan 
dijelaskan dalam tajuk-tajuk yang awal. Wallahua'lam. 

PENGENALAN 

PERUBATAN GREEK-ARAB 



Secara umumnya, Perubatan Greek-Arab disusun 
oleh kebanyakan penulis dengan menjadikan penulisan 
mereka tiga bahagian. Tiga bahagian yang dimaksudkan 
ialah; 

1 . Prinsip Umum 

2. Senarai Ubatan 

3. Penyakit Dan Rawatan 

PRINSIP UMUM : Bahagian prinsip umum 
membincangkan asas-asas penting bagi Perubatan 
Greek-Arab. Ia dikenali juga sebagai al-kulliyyat. Ia mesti 
dikuasai dengan baik sebelum seseorang itu memasuki 
bahagian-bahagian lain. Ia terbahagi kepada dua iaitu; 

1 . Teoretikal 

2. Praktikal 



TEORETIKAL : Tajuk teoretikal mengandungi empat 
perbincangan iaitu; 

1. Perkara Tabi'i 

2. Penyakit 

3. Punca 

4. Tanda 

PERKARA TABI'I : Tajuk perkara tabi'i 
membincangkan perkara-perkara dasar bagi manusia 
yang berada dalam keadaan normal dan sihat. Ia 
melibatkan perbincangan mengenai tujuh perkara 
iaitu; 

1. Unsur 



2. Mizaj 

3. Humor 

4. Organ 

5. Ruh 

6. Tenaga 

7. Fungsi 



Unsur ialah jirim terkecil yang wujud di alam 
dunia dan tidak boleh dipecahkan lagi. Terdapat empat 
jenis unsur iaitu api, angin, air dan tanah. Unsur api 
bersifat panas dan kering, unsur angin bersifat panas 
dan basah, unsur air bersifat sejuk dan basah, unsur 
tanah bersifat sejuk dan kering. 

Mizaj ialah sifat yang wujud pada struktur yang 
terhasil daripada gabungan unsur-unsur. Terdapat 
sembilan jenis mizaj iaitu panas, sejuk, basah, kering, 
panas dan kering, panas dan basah, sejuk dan basah, 
sejuk dan kering, seimbang. 

Humor ialah cecair tubuh. Terdapat empat jenis 
humor yang utama iaitu darah, dahak, hempedu kuning 
dan hempedu hitam. Darah bersifat panas dan basah, 
dahak bersifat sejuk dan basah, hempedu kuning 
bersifat panas dan kering, hempedu hitam bersifat sejuk 

dan kering. 

Organ ialah struktur yang terhasil daripada 
humor. Terdapat dua jenis organ iaitu organ tunggal 
dan organ kompleks. Organ tunggal dalam Perubatan 
Greek-Arab bermaksud struktur yang sama jenis, ia 
merujuk kepada istilah tisu dalam Perubatan Moden 
seperti tisu otot, tisu adipos, tisu tulang dan tisu rawan. 
Organ kompleks pula merujuk kepada campuran 
beberapa organ tunggal iaitu apa yang difahami sebagai 
organ dalam Perubatan Moden seperti jantung, hati, 
mata, peparu dan usus. 

Ruh menurut konteks sains semasa boleh 
diterjemahkan sebagai oksigen. Ruh ialah bahan halus 
yang wujud pada nasim (udara) di sekeliling manusia. Ia 
memberi tenaga dan kekuatan kepada manusia. Apabila 
ruh telah digunakan, ia perlu dibuang dan diganti 
dengan udara yang baru. Dalam risalah ini saya 
menggunakan istilah oksigen, bukan ruh. Adapun 
istilah "roh" dalam risalah ini merujuk kepada jiwa 



manusia. 



Tenaga atau quwwah ialah potensi serta 
kemampuan yang mengawal segala proses tubuh. 
Terdapat tiga jenis quwwah iaitu quwwah nafsaniyyah, 
quwwah hayawaniyyah dan quwwah tabi'iyyah. 

Fungsi ialah proses yang dilakukan oleh quwwah 
melalui perantaraan organ. Ada fungsi yang hanya 
melibatkan satu quwwah seperti penghadaman yang 
menggunakan quwwah tabi'iyyah, ada juga fungsi yang 
melibatkan lebih daripada satu quwwah seperti rasa 

lapar yang menggunakan quwwah tabi'iyyah dan 
quwwah nafsaniyyah. 

PENYAKIT : Tajuk penyakit membincangkan asas bagi 
perkara-perkara yang tidak normal bagi seseorang 
manusia. Terdapat dua jenis penyakit iaitu penyakit 
tunggal dan penyakit kompleks. Terdapat tiga jenis 
penyakit tunggal iaitu; 

1 . Ketidakseimbangan Mizaj 

2. Masalah Keadaan Organ 

3. Peleraian Struktur 

Penyakit kompleks pula terhasil daripada gabungan 
penyakit-penyakit tunggal seperti bengkak. 

PUNCA : Punca ialah perkara yang boleh 
mendatangkan kesihatan atau penyakit kepada 
manusia. Terdapat enam jenis punca yang utama iaitu; 

1 . Udara Yang Mengelilingi 

2. Makan Dan Minum 

3. Gerak Dan Diam Tubuh 

4. Gerak Dan Diam Perasaan 

5 . Tidur D an Jaga 

6. Pengosongan 

TANDA : Tanda ialah perkarayang boleh menunjukkan 
keadaan seseorang sama ada sihat atau sakit. Terdapat 
empat tanda yang utama dalam Perubatan Greek-Arab 
iaitu; 

1 . Tanda Mizaj 

2. PalpasiNadi 

3. Pemerhatian Urin 

4. Pemerhatian Tinja 

PRAKTIKAL : Tajuk praktikal terbahagi kepada dua 
iaitu; 

1. Penjagaan Kesihatan 

2. Perawatan Penyakit 

PENJAGAAN KESIHATAN : Penjagaan kesihatan ialah 
usaha memelihara kesihatan yang wujud dengan 
menggunakan konsep penyamaan melalui pengurusan 
dan pemanipulasian terhadap enam punca yang telah 
dinyatakan. 

PERAWATAN PENYAKIT : Perawatan penyakit ialah 
usaha menghilangkan penyakit yang menimpa dengan 
menggunakan konsep pertentangan melalui tiga 
perkara iaitu; 

1. Pengurusan (management). 

2. Pengubatan (medication). 

3. Pertanganan (regimentation). 

Pengurusan ialah perawatan dengan cara 
menguruskan keenam-enam punca yang telah 
dinyatakan. Pengubatan ialah perawatan dengan cara 
menggunakan bahan-bahan tertentu seperti tumbuhan, 
haiwan dan mineral. Pertanganan ialah rawatan yang 

menggunakan kemahiran tangan yang mungkin 
dibantu oleh beberapa alatan, contohnya ialah urutan, 
balutan, bekam dan pembedahan. 

SENARAI UBATAN : Bahagian ini membincangkan tiga 
perkara utama iaitu; 

1. Prinsip-prinsip asas mengenai ubatan. 

2. Senarai ubatan tunggal (adwiyah mufradah). 

3. Senarai ubatan kompleks (adwiyah murakkabah). 

Prinsip-prinsip asas mengenai ubatan melibatkan 
perbincangan mengenai jenis ubatan, sifat ubatan, cara 
mengenali sifat ubatan dan juga jenis-jenis fungsi 
ubatan kepada tubuh manusia. 

Senarai ubatan tunggal melibatkan perbincangan 
mengenai jenis-jenis ubatan satu persatu secara spesihk 
berdasarkan jenisnya tanpa dicampur dengan bahan 
lain, tiga jenis ubatan yang utama ialah mineral, 
tumbuhan dan haiwan. Antara perkara yang 
dibincangkan ialah sifat ubatan, bahagian yang 
digunakan, cara menyediakan ubatan dan fungsi ubatan 
pada organ yang berbeza. Bidang ini dikenali juga 
sebagai materia medica. 

Senarai ubatan kompleks merupakan 
perbincangan mengenai ubatan yang dihasilkan 
daripada campuran beberapa ubatan tunggal. Antara 
perkara yang dibincangkan ialah jenis bahan yang 
diperlukan untuk menghasilkan ubatan kompleks, cara 
menyediakannya dan fungsi ubatan kompleks tersebut 
kepada tubuh. Bidang ubatan kompleks dikenali juga 

sebagai aarabaun atau pharmacopoeia. Salah satu ubatan 
kompleks yang terkenal dan banyak digunakan dalam 
Perubatan Greek-Arab ialah sakanjabin (oxymel) iaitu 
campuran madu dan cuka. Ia dianggap sebagai penawar 
bagi segala penyakit, panasea (panacea). 



PENYAKIT DAN RAWATAN : Bahagian ini 
membincangkan penyakit secara khusus berserta 
punca, tanda dan cara merawatnya. Ia terbahagi kepada 
dua iaitu; 

1. Penyakit yang menimpa sesuatu organ secara 
khusus. 

2. Penyakit yang tidak menimpa sesuatu organ 
secara khusus. 

Penyakit yang menimpa sesuatu organ secara 
khusus ialah penyakit yang boleh berlaku pada sesuatu 
organ tanpa melibatkan organ lain. Contohnya ialah 
hepatitis dan gastritis. Penyakit yang tidak menimpa 
sesuatu organ secara khusus ialah penyakit yang 
melibatkan hampir kesemua organ. Contohnya ialah 
demam yang menyebabkan peningkatan suhu pada 
seluruh tubuh. 

Konsep penyakit khusus dan tidak khusus ini 
boleh dikaitkan dengan Perubatan Moden melalui 
konsep penyakit setempat (local diseases) dan penyakit 
sistemik (systemic diseases). Perbincangan mengenai 
penyakit setempat dan penyakit sistemik melibatkan 
puncanya, tandanya dan juga cara merawat penyakit 
tersebut. 

Inilah dia kaedah dan bentuk penulisan 
Perubatan Greek-Arab yang digunakan oleh 
kebanyakan penulis dalam bidang ini. Wallahua'lam. 

BAHAGIAN SATU : 

PRINSIP BIDANG PERUBATAN 



Bahagian satu risalah ini akan membincangkan 
prinsip-prinsip dasar bidang perubatan yang perlu 
dikuasai dengan baik oleh sesiapa sahaja yang ingin 
menceburkan diri dalam bidang ini. Bahagian ini 
melibatkan perbincangan mengenai tiga perkara dalam 
tiga bab iaitu; 

Bab 1 : Rukun Perawatan 
Bab 2 : Keadaan Manusia 
Bab 3 : Pengenalan Ilmu Perubatan 

BAB 1 : RUKUN PERAWATAN 

Perawatan ialah; 

"Perbuatan seseorang fizishen yang merawat pesakitnya 
dengan bahan tertentu berlandaskan ilmu tertentu. " 

Berdasarkan definisi ini maka dapatlah kita 
ketahui bahawa rukun dan asas perawatan ada empat, 
kesemuanya dibincangkan dalam empat fasal iaitu; 

Fasal 1 : Fizishen 
Fasal 2 : Pesakit 
Fasal 3 : Bahan 
Fasal 4 : Ilmu 



FASAL 1 : FIZISHEN 

Fizishen ialah pengamal perubatan, iaitu orang 
yang melakukan perawatan. Dalam masharakat Melayu, 
fizishen dikenali juga sebagai tabib, dukun, bomoh atau 
pawang. Dalam Perubatan Moden fizishen dikenali 
sebagai doktor, manakala dalam Perubatan Greek-Arab 
fizishen dikenali sebagai hakim. Apabila seseorang itu 
ingin melakukan perawatan, maka beberapa persediaan 
dalam pelbagai sudut perlulah ada, supaya proses 
perawatannya berjalan dengan lancar dan dianggap 
sebagai berjaya meskipun pesakitnya tidak berjaya 
disembuhkan. Antara perkara yang perlu diambil kira 
oleh para fizishen ialah; 

1. Hubungan Dengan Allah 

2. Persediaan Diri Fizishen 

3. Hubungan Dengan Pesakit 

4. Sikap Terhadap Ilmu 

5. Sikap Terhadap Profesion Perawatan 



HUBUNGAN DENGAN ALLAH 



Dari sudut 

hubungannya dengan Allah, seseorang fizishen itu 
perlulah menjaga segala perbuatan, ucapan dan 
hatinya. Ketiga-tiganya mestilah selari dengan kehendak 
Allah sama ada dalam perkara suruhan atau larangan. 

Fizishen juga mesti yakin bahawa segala yang 
berlaku sepanjang urusannya merawat pesakit adalah 
dengan kehendak dan izin Allah semata-mata. Kejayaan 
atau kegagalannya merawat pesakit adalah ketentuan 
Allah. Oleh itu fizishen tidak boleh berbangga dengan 
kejayaannya kerana semua itu adalah daripada Allah. 
Begitulah juga dengan kegagalannya, fizishen tidak 
boleh kecewa dan berputus asa jika kegagalannya itu 
berlaku setelah ia merawat dengan penuh doa, ilmu, 
usaha dan tawakal yang lengkap. 



"Tidaklah sesuatu musibah itu menimpa sama ada di bumi 
atau pada diri kamu melainkan semuanya sudah berada di 
dalam Kitab (Lauh Mahfuz) sebelum Kami menciptakannya 
( musibah ), sesungguhnya perkara itu bagi 
Allah adalah mudah. 

Supaya kamu tidak berduka cita dengan apa yang hilang 
daripada kamu dan supaya kamu tidak bergembira dengan 
apa yang diberikan kepada kamu, sesungguhnya Allah tidak 
menyukai setiap orang yang sombong 
lagi membanggakan diri. " 

(Al-Hadid : 22-23) 

Dan bukanlah kamu yang melontar ketika kamu melontar, 
tetapi Allah-lah yang melontar. " 

(Al-Anfal: 17) 

Dalam Kitab al-Tibb al-Nabawiyy, Imam Ibnu 
Qayyim Al-Jauziyyah telah menyatakan bahawa; 

Telah diriwayatkan dalam sebuah kisah Israiliyyat; 
Bahawasanya Nabi Ibrahim Al-Khalil telah berkata, 
"Wahai Tuhanku, daripada siapakah penyakit?" 
Allah menjawab, "Daripadaku. " 

Nabi Ibrahim berkata, "Maka daripada siapakah ubat?" 
Allah menjawab, "Daripadaku. " 
Nabi Ibrahim berkata, "Maka apa gunanya fizishen?" 
Allah menjawab, "Ia merupakan orangyangpada tangannya 
diturunkan ubat. " 

Wallahua'lam. 

PERSEDIAAN DIRI FIZISHEN : Dari sudut persediaan, 
fizishen perlu memastikan dirinya sendiri sudah 
bersedia dan sihat sama ada jasmaninya atau rohaninya. 
Jasmani fizishen yang bermasalah dan lemah dapat 
menjejaskan kualiti rawatan, bahkan penyakit yang ada 
pada pesakit boleh berjangkit kepadanya seperti yang 
berlaku apabila sistem imuniti fizishen berada dalam 
keadaan lemah. 

Tiada istilah badi atau apa sahaja yang 
menunjukkan maksud shirik dan khurafat. Apa yang 
menimpa fizishen setelah rawatan adalah disebabkan 

oleh kelemahan dirinya sendiri dari sudut persediaan. 
Jangan disalahkan makhluq itu dan ini. Jangan dibuka 
pintu keshirikan, kerana ia sebesar-besar dosa. Jangan 
disalahkan sesiapa sahaja melainkan diri sendiri. Jangan 
jadikan kerja merawat yang asalnya adalah ibadah 
sebagai sumber dosa dan maksiat. Na'uzubillah. 

Persediaan rohani yang lemah juga boleh 
menjejaskan kualiti perawatan. Tanpa semangat dan 
motivasi yang secukupnya, fizishen akan lemah dan 
tidak bersungguh-sungguh dalam merawat pesakitnya. 
Kelemahan rohani juga dapat menjejaskan hubungan 
fizishen dengan pesakitnya sepertimana orang yang 
sedang marah mungkin memukul dan memarahi 
sesiapa sahaja. Oleh itu, pastikan diri sendiri sudah sihat 
rohani dan jasmani sebelum cuba menyihatkan orang 
lain. 



HUBUNGAN DENGAN PESAKIT : Dari sudut 
hubungannya dengan pesakit, maka hubungannya itu 
mestilah sebaik-baik hubungan dalam adab dan 
komunikasinya. Perkara ini sangat penting kerana 
proses kesembuhan banyak bergantung kepada aspek 
spiritual pesakit. Jika spiritual pesakit stabil dan sihat, 
maka semakin mudahlah urusan perawatan, adapun 
ubat-ubatan dan rawatan hanyalah perkara sampingan 
sahaja. Galen, seorang tokoh besar Perubatan Greek- 
Arab pernah berkata; 

"Fizishen hanyalah pembantu natur. " 

Kata-kata ini masih relevan kerana tubuh kita 
ditadbir oleh satu kemampuan yang dinamakan 
mudabbir 6 , mudabbir memainkan peranan yang sangat 
besar dalam melawan penyakit dan mempercepatkan 
proses kesembuhan. Mudabbir pula sangat berkait rapat 
dengan keadaan spiritual seseorang, ini bererti 
kestabilan spiritual pesakit yang terhasil daripada 
hubungan dan komunikasi yang baik akan membantu 
pesakit. Oleh itu fizishen boleh dikatakan sebagai 
pembantu kepada mudabbir. 

Selain itu, fizishen mesti bersifat simpati dan 
empati terhadap pesakitnya, iaitu merasa belas kasihan 
dan cuba menyelami perasaan pesakitnya. Dengan itu 
fizishen akan dapat merawat dengan sepenuh hati dan 
memahami pesakitnya dengan sebaik-baiknya, 
seterusnya mampu merawat pesakit itu seolah-olah 
fizishen itu sedang merawat dirinya sendiri. 



SIKAP TERHADAP ILMU : Dari sudut ilmu, fizishen 
mestilah menguasai ilmu perubatan dengan sebaik- 
baiknya. Kekurangan atau kesilapan pada ilmu fizishen 
boleh menjejaskan diagnosisnya, seterusnya 
menjejaskan ketepatan jenis rawatan yang akan 
diberikan kepada pesakit. Risikonya ialah penyakit akan 
berterusan iaitu apabila rawatan yang diberikan tidak 
memberi sebarang kesan, dan yang lebih teruk lagi ialah 
keadaan pesakit bertambah parah iaitu apabila rawatan 



6 Mudabbir bagaikan satu tenaga yang mengawal proses-proses 
autonomik, sepertimana roh mengawal proses-proses somatik. 

yang diberikan adalah jenis rawatan yang bertentangan 
dengan keperluan pesakit. 

Selain itu, fizishen mestilah jujur dengan ilmunya. 
Apa yang baik untuk pesakit mesti dikatakan baik, apa 
yang buruk untuk pesakit mesti dikatakan buruk. Dalam 
pemilihan jenis rawatan, fizishen mesti memilih rawatan 
yang terbaik dan kurang kesan sampingannya. Jangan 
hanya kerana sesuatu rawatan itu sudah lama atau 
rawatan itu tidak menguntungkannya, maka dipilih 
rawatan yang tidak sesuai untuk pesakit. Kebenaran 
sesuatu ilmu perubatan bukanlah bergantung kepada 
masa wujudnya ia, tetapi berdasarkan keberkesanannya. 



"Orang yang mendengar pelbagai perkataan lalu dia 
mengikut apa yang terbaik daripadanya, mereka itulah 
orangyang telah diberi petunjuk oleh Allah dan 
mereka itulah golongan Ulul Albab. " 

(Az-Zumar : 18) 

SIKAP TERHADAP PROFESION PERAWATAN : Dari 
sudut profesionnya, fizishen mestilah mengikhlaskan 
dirinya dalam bidang ini kerana Allah semata-mata. 
Janganlah ia mempunyai niat lain yang boleh 
menyebabkan keikhlasannya terganggu, seterusnya 
menjejaskan kualiti dan sikapnya dalam perawatan. 
Jadikanlah profesion ini sebagai cara untuk ia berbakti 
dan membantu manusia. Sedangkan alam, tumbuhan 
dan haiwan sekalipun disuruh untuk kita berihsan, 
maka sudah tentu berbakti kepada manusia sangat besar 

tuntutannya. 

Jika ia berniat untuk mengumpul harta maka 
fizishen itu akan menolak pesakit yang fakir miskin. 
Sedangkan mereka juga manusia yang perlukan 
bantuan, maka berihsanlah kepada mereka. Jika ia 
berniat mencipta nama, maka fizishen itu akan menolak 
pesakit biasa yang difikirkan tidak dapat menaikkan 
namanya. Oleh itu, ikhlaskanlah niat di hati untuk 
membantu manusia kerana Allah. 

Sekiranya fizishen sudah melaksanakan kesemua 
perkara ini dengan sebaik-baiknya, maka layaklah ia 
dianggap sebagai fizishen yang berjaya walaupun 
pesakitnya tidak sembuh, kerana hasil akhir setiap usaha 
kita mestilah diserahkan sepenuhnya kepada Allah, Dia- 
lah yang menentukan segala-galanya. Bahkan setiap 
tenaga yang kita gunakan untuk usaha kita yang 
bermula daripada awal proses perawatan juga 
ditentukan oleh Allah. Allah lebih mengetahui sama 
ada kesembuhan atau kematian yang lebih baik bagi 
seseorang pesakit. Maka fahamilah hakikat ini. 

"Apabila kamu telah berazam maka 
bertawakkallah kepada Allah. " 

(Ali-'Imran : 159) 



KASAL 2 : PESAKIT 

Pesakit ialah orang yang mengalami keadaan tidak 
tabi'i. Sebelum merawat tubuh jasmani pesakit, 

seseorang fizishen perlu merawat rohani pesakitnya 
terlebih dahulu. Seperti yang telah disebutkan, 
kestabilan rohani pesakit sangat penting dalam 
melakukan proses perawatan. 

Tuan Haji Ismail Bin Haji Ahmad dalam bukunya 
yang bertajuk Mari Bersama Kami, telah menyatakan tiga 
langkah pertama yang perlu diambil oleh fizishen untuk 
membuka simpul-simpul dan pintu-pintu kesembuhan 
pada pesakit. Tiga langkah tersebut ialah; 



1. Memberikan suntikan keyakinan. 

2. Melenyapkan rasa cemas dan takut. 

3. Menumbuhkan sikap sabar. 

MEMBERIKAN SUNTIKAN KEYAKINAN : 

Memberikan suntikan keyakinan bererti seseorang 
fizishen itu meyakinkan pesakitnya bahawa penyakitnya 
itu bukanlah sesuatu yang menyedihkan, bahkan ia 
merupakan "bunga-bunga kasih" daripada Allah. 
Dengan itu pesakit akan merasakan bahawa penyakitnya 
itu bukan sebab untuk dia bersedih, bahkan sebagai 
sebab untuk dia bergembira kerana itu bukti kasih Allah 
kepadanya. Semoga pesakit itu sentiasa bersangka baik 
kepada Allah, sekalipun ia tidak berjaya dirawat dan 
meninggal dunia dengan sebab penyakitnya itu. 

"Janganlah seseorang itu mati melainkan dalam keadaan 
dia bersangka baik kepada Allah. " 

(Riwayat Bukhari) 

"Aku ini berdasarkan sangkaan hamba-Ku terhadap-Ku, 
dan Aku bersamanya ketika dia mengingati-Ku. " 

(Hadis Qudsi Riwayat At-Tirmizi) 

Untuk memberikan suntikan keyakinan, fizishen 
juga perlu sentiasa mengingatkan pesakitnya bahawa 
setiap penyakit itu ada ubatnya, sepertimana yang telah 
dinyatakan dalam sebuah hadis Nabi SAW; 



"Bagi setiap penyakit ada ubatnya, apabila bertepatan 
antara penyakit dengan ubatnya maka berlakulah 
kesembuhan dengan izin Allah. " 

(Riwayat Muslim dan Ahmad) 



Semoga si pesakit akan terus yakin dan percaya 
bahawa penyakitnya itu ada penawarnya dan boleh 
sembuh dengan izin Allah, sekalipun ada fizishen lain 
yang menyatakan bahawa tiada lagi cara untuk 
mengubati penyakitnya. 



MELENYAPKAN RASA CEMAS DAN TAKUT : Fizishen 
perlu sedar bahawa pesakit yang datang kepadanya 
bukanlah semuanya baru pertama kali mencari rawatan, 
boleh jadi ia telah berjumpa dengan berpuluh-puluh 
orang fizishen lain sebelum itu. Perkara ini sudah tentu 
mendatangkan rasa takut dan cemas kepadanya kerana 
belum ada fizishen yang berjaya menyembuhkannya, ia 
takut penyakitnya itu memang tiada ubatnya. 

Berdasarkan keluhan dan luahan pesakit kepada 

fizishen, fizishen dapat mengenalpasti bagaimana 
situasi pesakit ketika itu, sama ada tenang atau cemas. 
Maka jadilah fizishen yang istimewa baginya, berikanlah 
khabar gembira kepadanya. Mungkin fizishen itu tetap 
tidak berjaya merawat penyakit jasmaninya kerana 
setiap yang bernyawa pasti akan merasai mati, tetapi 
sekurang-kurangnya ia berjaya merawat rohani pesakit 
dengan menghilangkan rasa cemas dan takutnya itu. 
Ingatkanlah pesakit kepada "ayat-ayat cinta" daripada 
Allah yang terkandung dalam "surat cinta"-Nya. 



"Dan Kami akan uji kamu dengan sesuatu daripada 
ketakutan, kelaparan, kekurangan pada harta benda, nyawa 
dan hasil tanaman. Dan berikanlah khabar gembira 
kepada orang-orang yang bersabar. " 

(Al-Baqarah : 155) 

MENUMBUHKAN SIKAP SABAR : Sepanjang proses 
rawatan, terdapat pelbagai perkara yang mungkin 
berlaku, namun apa yang kurang disenangi oleh pesakit 
ialah ketidaksembuhan atau lambatnya kesembuhan. 
Mungkin fizishen sudah berjaya memberikan keyakinan 
kepada pesakitnya, mungkin fizishen berjaya 
menghilangkan rasa cemas pada pesakitnya, tetapi 
tempoh perawatan yang sangat lama boleh 
menghilangkan dua "ubat" yang telah diberikan 
sebelum ini iaitu keyakinan dan hilangnya rasa cemas. 

Apabila fizishen mengesan situasi yang sebegitu, 
maka tumbuhkanlah sikap sabar kepada pesakitnya. 

Ingatkanlah pesakit itu bahawa seluruh hidupnya 
adalah ujian, bukan sekadar penyakitnya itu atau 
kesusahan yang lain, bahkan semua yang dihadapinya 
sama ada kesenangan dan kesusahan adalah ujian 
daripada Allah. Ingatkanlah pesakit bahawa ia 
beruntung kerana ramai yang diuji dengan kesenangan 
lalu lalai dan lupa kepada Allah, sedangkan dirinya diuji 
dengan kesusahan dan berpeluang untuk kembali 
kepada Allah. 

Ingatkanlah juga pesakit itu bahawa ujian itu 
merupakan sharat keimanan, kerana keimanan itu 
mesti diuji keasliannya dan kualitinya sebagaimana 
emas asli mesti dibakar dengan api yang panas, semata- 
mata untuk membuang segala ketidakaslian, maka 
terhasillah emas yang sangat cantik dan asli sepertimana 
iman yang kuat dan bersih daripada sebarang dosa. 



"Adakah manusia menyangka mereka dibiarkan berkata 
'kami telah beriman ' sedangkan mereka belum diuji. " 

(Al-'Ankabut : 2) 

Akhirnya, apabila segala "simpulan" dan "pintu" 
telah dibuka, maka mulakanlah rawatan yang 
selanjutnya dengan penuh persediaan dan 
pergantungan kepada Allah yang setinggi-tingginya. 

Jika pesakit itu sembuh, maka ia akan sembuh 
sebagai seorang hamba Allah yang taat dan patuh 
kepada Allah, inshaAllah. Sekiranya ia tidak sembuh, 
bahkan meninggal dunia, maka berbahagialah pesakit 

itu kerana ia kembali kepada Tuan dan Tuhannya 
dengan hati yang sejahtera dan jiwa yang tenang. Itulah 
hakikat kesembuhan dan kesihatan yang hakiki, iaitu 
kesihatan roh dan jiwa. Sudah tentu ganjaran yang besar 
juga menanti perawatnya, inilah dia sebaik-baik 
ganjaran daripada Allah, ganjaran yang lebih baik 
daripada dunia dan seisinya, inshaAllah. 



"Pada hari yang tiada gunanya harta dan anak-pinak. 
Melainkan sesiapa yang datang kepada Allah 
dengan hati yang sejahtera. " 

(Ash-Shu'ara' : 88-89) 

"Wahai jiwa yang tenang, kembalilah kepada Tuhanmu 
dalam keadaan meredai dan diredai, maka masuklah dalam 
kalangan hamba-Ku, dan masuklah ke dalam shurga-Ku. " 

(Al-Fajr : 27-30) 

FAS AL 3 : BAHAN 

Bahan rawatan ialah apa-apa sahaja yang 
digunakan oleh fizishen untuk mengubati pesakitnya. 
Secara umumnya, bahan rawatan boleh dibahagikan 
kepada dua jenis iaitu alatan dan ubatan. 

1 . Alatan 

2. Ubatan 

ALATAN : Alatan ialah bahan yang digunakan untuk 
membantu proses rawatan dan ia bukanlah bahan 

sebenar yang bertujuan merawat, atau dalam erti kata 
lain boleh kita katakan sebagai bahan bantuan 
perawatan, contohnya ialah pisau bedah, kayu 
reileksologi, jarum bekam, jarum akupunktur, 
termometer, picagari dan sebagainya. Tiada 
perbincangan yang khusus untuk alatan, apa-apa sahaja 
yang dirasakan sesuai untuk membantu proses rawatan 
maka ia boleh digunakan. 



UBATAN : Adapun bahan rawatan jenis ubatan bererti 
bahan yang digunakan secara khusus untuk rawatan dan 
memberi kesan kepada pesakit secara langsung. 
Terdapat dua jenis ubatan iaitu; 

1. Ubatan abstrak seperti bacaan-bacaan tertentu. 

2. Ubatan material seperti habbatus sauda'. 

UBATAN ABSTRAK : Ubatan abstrak mestilah 
berasaskan wahyu iaitu Al-Quran dan As-Sunnah. 
Sebaik-baik bacaan ialah ayat-ayat Al-Quran dan zikir- 
zikir yang ma'sur daripada Nabi Muhammad SAW 
kerana kedua-duanya datang daripada Allah, Tuhan 
yang menciptakan segala penyakit dan ubatnya. 

"Dan Kami turunkan daripada Al-Quran sesuatu yang 
menjadi penawar dan rahmat bagi 
orang-orang yang beriman. " 

(Al-Isra': 82) 

"Dan tidaklah dia (Nabi Muhammad) bercakap berdasarkan 
hawa nafsu. Ia tidak lain dan tidak bukan ialah 
wahyu yang diturunkan. " 

(An-Najm : 3-4) 

Adapun bacaan-bacaan lain seperti doa atau wirid- 
wirid tertentu, maka ia mestilah bebas daripada 
sebarang unsur-unsur shirik atau khurafat. 

Sesungguhnya rawatan yang berunsurkan shirik 
adalah tertolak menurut sharak, bahkan lebih baik 
seseorang itu menderita penyakit jasmaninya secara 
berterusan berbanding ia melakukan shirik kepada 
Allah walaupun hanya sekali. 

"Dan bahawasanya terdapat segolongan manusia meminta 
perlindungan daripada segolongan jin, maka bertambahlah 
penderhakaan mereka. " 

(Al-Jin : 6) 

Shirik merupakan sebesar-besar dosa dan itulah 
satu-satunya dosa yang secara pasti tidak akan 
diampunkan oleh Allah melainkan jika ia bertaubat 
dengan sebenar-benar taubat, na'uzubillahi min zalik. 

"Sesungguhnya Allah tidak mengampunkan seseorang yang 
melakukan shirik kepada-Nya, dan Dia mengampunkan apa- 

apa selain itu bagi sesiapa yangDia kehendaki, dan sesiapa 
yang melakukan shirik kepada Allah maka sesungguhnya dia 
telah melakukan dosa yang sangat besar. " 

(An-Nisa : 48 

UBATAN MATERIAL : Mengenai ubatan yang bersifat 
material, secara prinsipnya ia mestilah halal dan baik 
atau dikenali juga sebagai halalan tayyiban. 
Sesungguhnya Allah telah menciptakan pelbagai jenis 
tumbuhan, haiwan dan bahan galian di muka bumi ini 
untuk kita gunakan sebagai ubat-ubatan, tidak perlu 
dicari bahan-bahan yang haram. 



"Wahai manusia, makanlah apa-apa di muka bumi 
ini yang halal lagi baik. " 

(Al-Baqarah : 168) 

Berkaitan prinsip halal, ubatan yang digunakan 
mestilah bebas daripada sebarang sumber yang 
dikatakan haram kerana zatnya (haram liiatihi), iaitu 
bahan yang sememangnya haram kerana Allah telah 
menetapkan sifat haram padanya sejak awal lagi. 
Contohnya ialah babi, najis, darah dan bangkai. 

Bahan-bahan sebegini mestilah dielakkan kerana 
walaupun ia mungkin memberi kesembuhan jasmani, 
namun rohaninya akan rosak. Sedangkan makanan 
yang shubhah pun sudah cukup untuk menggelapkan 
dan mengeraskan hati, apatah lagi bahan yang sudah 
jelas haramnya. Apa gunanya jasmani yang sihat tanpa 
ada keberkatan padanya, sedangkan mencari 
keberkatan hidup itulah antara matlamat terbesar bagi 



manusia. 

Begitulah juga dengan bahan yang haram bukan 
kerana zatnya (haram lighayri iatihi), iaitu bahan yang 
pada asalnya halal, tetapi menjadi haram dengan sebab- 
sebab lain. Contohnya ialah daging ayam yang asalnya 
halal, tetapi menjadi haram kerana ia diperolehi 
dengan cara mencuri, maka ia haram untuk digunakan 
atau dimakan. 



"Sesungguhnya Allah telah menurunkan penyakit dan ubat, 
dan Dia telah menjadikan bagi setiap penyakit ada ubatnya, 
maka berubatlah, danjangan berubat dengan 
sesuatu yang haram. " 

(Riwayat Abu Daud) 

Walau bagaimanapun, sekiranya pesakit berada 
dalam keadaan darurat, iaitu ketika tiada lagi bahan lain 
yang boleh digunakan untuk menyelamatkan nyawa 
pesakit melainkan dengan bahan yang haram, maka 
ketika itu penggunaan bahan yang haram dibenarkan, 
namun ia mestilah digunakan menurut kadar yang 
diperlukan sahaja. 

Tetapi apa yang menjadi masalah sekarang ialah 
banyak ubatan yang sengaja dibuat daripada bahan yang 
haram sedangkan sumber-sumber yang halal masih 
banyak. Oleh itu berhati-hatilah apabila menerima 
rawatan daripada fizishen bukan Islam atau fizishen 
yang Islam tetapi tidak amanah dan tidak jujur dengan 
kerjanya, kerana mereka mungkin memasukkan ubatan 
yang haram ke dalam tubuh kita tanpa kita sedar. 

Masalah lain yang turut berlaku ialah penggunaan 
ubatan haram pada pesakit yang belum sampai tahap 
darurat iaitu tahap antara hidup dan mati. 

Berkaitan prinsip baik atau tayyiban, maka ubatan 
yang digunakan mestilah benar-benar beriungsi sebagai 
ubat, bukan racun yang merosakkan tubuh. Sebaik-baik 
ubatan yang digunakan ialah ubatan yang bersifat 
alamiyyah iaitu ubatan yang dihasilkan daripada bahan 
galian, tumbuhan atau haiwan tanpa sebarang 
pengubahsuaian yang melampau. 

Para fizishen sepatutnya meyakini bahawa Allah 
telah menciptakan alam ini penuh dengan pelbagai 
keperluan manusia, diciptakan semua itu dalam kadar 
dan susunan yang seimbang. Maka itulah sebaik-baik 
bahan yang kita gunakan sama ada untuk dimakan atau 
digunakan sebagai ubat. 

"Dia-lah yang telah menciptakan segala yang ada di 
muka bumi ini untuk kamu. " 

(Al-Baqarah : 29) 

Sebarang pengubahsuaian yang melampau atau 
pengekstrakan bahan-bahan aktif yang tertentu dapat 
mengganggu keseimbangan yang telah Allah ciptakan, 
lalu menyebabkan ubat itu mempunyai kesan 
sampingan yang kuat dan memudaratkan. Apa yang 
telah Allah ciptakan adalah sangat sempurna, terserah 
kepada manusia bagaimana untuk menggunakannya 
dengan cara yang sepatutnya. 

Selain pengekstrakan bahan aktif, ada juga pihak 
yang cuba mencipta semula bahan aktif yang berasal 
daripada ubatan semula jadi dengan bahan-bahan 
tertentu. Hanya berpandukan ilmu kimia semata-mata, 
mereka yakin bahawa struktur bahan baru yang mereka 
cipta itu adalah sama dengan struktur asal bahan 
tersebut. Bahan baru ini dinamakan ubatan sintetik atau 
tiruan. 

Walau bagaimanapun, bahan tiruan ini tidaklah 
sama dengan bahan yang asli. Ukuran yang mereka 
gunakan iaitu peringkat kimia adalah terlalu besar dan 
terlalu kasar untuk dikatakan bahawa ubatan tiruan 
sama dengan bahan yang asli secara mutlak. Masih 
banyak struktur lain yang lebih kecil yang sangat 
penting dan perlu diambil kira dalam bidang 
perubatan, namun manusia masih belum mampu 
menerokainya. 

Perbezaan antara kedua-duanya dapat dilihat 
dalam beberapa aspek khususnya dari sudut kesan 
kepada tubuh dan juga sifat bahan tersebut secara fizik. 
Sekiranya manusia mampu mencipta alat dengan kuasa 
magnihkasi yang tinggi dan skala ukuran yang sangat 
halus, maka pasti akan terbukti 1001 perbezaan antara 
bahan tiruan dengan bahan asli. Berhubung perkara 
ini, Ibnu Sina menyatakan dalam kitabnya al-Shifa ' pada 
bahagian al- TabiHyyat seperti berikut; 

"Dan adapun apa yang didakwa oleh ahli kimia, maka 
kamu perlu tahu bahawa mereka tidak mampu menukarkan 

jenis bahan dengan penukaran yang hakiki, tetapi mereka 
hanya mampu melakukan penyamaan pada 
penilaian pancaindera. " 

Namun kebanyakan manusia tidak dapat bersabar 
dan sangat gopoh untuk sihat dengan segera, maka 
dengan itu bahan-bahan aktif diasingkan supaya 
kesannya lebih kuat, tetapi kesan yang lebih kuat itu 
biasanya disertai dengan pelbagai masalah lain yang 
mungkin lebih teruk teruk daripada penyakit asal. 

Walau bagaimanapun, sekiranya pesakit sudah 
berada dalam keadaan darurat dan memerlukan ubatan 
yang mempunyai kesan sampingan, maka terpaksalah 
juga digunakan ubatan itu kerana ingin menyelamatkan 
nyawa dan organ lain yang lebih penting. Ini kerana 
apabila hanya tinggal pilihan antara dua kemudaratan, 
maka dipilih kemudaratan yang lebih ringan. 



FASAL 4 : ILMU 

Ilmu perubatan ialah ilmu yang digunakan oleh 
fizishen sebagai panduan untuk merawat pesakitnya. 
Inilah tajuk perbincangan utama risalah ini. Apa yang 
ingin diketengahkan di sini ialah perbandingan antara 
ilmu perubatan dengan ilmu agama serta 
kedudukannya. 

Jika dibandingkan antara ilmu agama dan ilmu 
perubatan, maka terdapat satu persamaan yang sangat 
jelas iaitu kedua-duanya bertujuan merawat manusia. 

Ilmu agama untuk merawat penyakit hati manusia, 
manakala ilmu perubatan untuk merawat penyakitjasad 
manusia. Kerana itulah Imam Ash-Shafi'i menyebutkan 
bahawa; 

"Ilmu itu ada dua, Ilmu Badan (perubatan ) 
dan Ilmu Agama. " 

Jika dilihat dari sudut keutamaan maaasid 
sharHyyah, perkara pertama daripada lima perkara yang 
diambil berat oleh shariat Islam ialah perkara agama, 
perkara kedua pula ialah perkara kesihatan dan nyawa. 
Ini menunjukkan betapa pentingnya ilmu perubatan 
setelah ilmu agama, bahkan ulama-ulama terdahulu ada 
yang menguasai kedua-dua bidang ilmu ini dan mampu 
menulis kitab dalam kedua-dua bidang seperti Imam 
Ibnu Qayyim Al-Jauziyyah dan Imam Az-Zahabi. 

Sepertimana yang akan kita lihat pada 
perbincangan struktur abstrak bagi manusia, salah satu 
struktur penting bagi manusia ialah roh yang 
mempunyai tiga kekuatan iaitu akal, nafsu ghadab dan 
nafsu shahwat. Ketiga-tiga kekuatan ini dikawal dan 
dipelihara secara khusus oleh ilmu agama. Ilmu Aqidah 
memelihara akal, Ilmu Fiqh mengawal nafsu ghadab 
dan Ilmu Tasawwuf mengawal nafsu shahwat. Apabila 
ketiga-tiga kekuatan ini dikawal dan dipelihara dengan 
baik, maka ketika itulah kita katakan roh itu berada 
dalam keadaan sihat secara shariatullah. 

Oleh itu kita katakan bahawa perbincangan 

sebenar dan mendalam mengenai perawatan rohani 
terdapat dalam ilmu agama, atau boleh juga kita 
katakan bahawa para nabi, rasul, wali, pendakwah dan 
ulama merupakan "doktor roh", manakala fizishen 
tubuh manusia kita katakan sebagai "doktor jasad". 
Terdapat sesetengah pihak mengatakan bahawa doktor 
yang sebenar ialah doktor yang merawat roh dan jasad, 
maka eloklah bagi seseorang fizishen untuk 
mempelajari ilmu perubatan dan ilmu agama agar ia 
mampu merawat roh dan juga jasad pesakitnya, 
inshaAllah. 

Sepertimana ilmu agama merawat tiga kekuatan 
pada roh, maka begitulah juga dengan ilmu perubatan 
yang merawat tiga kekuatan yang ada pada jasad seperti 
yang kita akan lihat pada tajuk-tajuk yang akan datang, 
inshaAllah. Ini menunjukkan bahawa roh dan jasad 
adalah saling berkait, saling memberi kesan, bahkan 
pembahagian untuk kedua-duanya adalah sama dan 
saling melengkapi. Wallahua'lam. 

BAB 2 : KEADAAN MANUSIA 

Manusia merupakan sesuatu yang bersifat baharu, 
sudah menjadi kemestian bagi sesuatu yang baharu 
untuk mengalami perubahan. Tubuh manusia boleh 
berubah dan berada dalam tiga keadaan iaitu; 

1 . Sihat 

2. Sakit 

3. Sederhana 

Tubuh manusia boleh mengalami perubahan 
disebabkan oleh pelbagai faktor. Perubahan-perubahan 
ini membuatkan manusia boleh berada dalam keadaan- 
keadaan tertentu. Jika dinilai keadaan-keadaan tersebut 
dari sudut kemampuan seseorang itu untuk melakukan 
hangsi dan tugasan yang sepatutnya, maka keadaan 
manusia boleh dibahagi kepada dua keadaan iaitu sihat 
dan sakit. 

Keadaan sihat merujuk kepada keadaan manusia 
yang mampu melakukan tugasan dan hangsinya dengan 
sempurna. Keadaan ini mempunyai nilai-nilai tertentu 
bagi struktur manusia sama ada dari sudut kualiti atau 
kuantiti. Struktur manusia yang sihat menepati nilai- 
nilai ini dan ia dinamakan sebagai keadaan yang tabi'i 
atau normal. 

Keadaan sakit pula merujuk kepada keadaan 
manusia yang tidak mampu melakukan tugasan dan 
hingsinya dengan sempurna. Manusia yang berada 
dalam keadaan sakit mengalami perubahan nilai pada 
strukturnya sama ada dari sudut kualiti atau kuantiti. 
Keadaan ini adalah terkeluar daripada batas tabi'i dan 
ia juga tidak normal. 

Boleh juga kita katakan bahawa seseorang itu 
berada dalam keadaan sederhana antara sihat dan sakit, 
iaitu apabila keadaan sihat dan sakit berkumpul 
padanya. Contohnya ialah orang yang salah satu 
anggotanya berada dalam keadaan sakit, manakala 
anggota-anggota lain berada dalam keadaan sihat, 
ataupun orang yang tubuhnya berselang-seli antara 

sihat dan sakit. Begitulah juga dengan bayi dan orang 
tua, keadaan mereka seolah-olah antara sihat dan sakit. 
Inilah tiga keadaan manusia iaitu sihat, sakit dan 
sederhana. 



BAB 3 : PENGENALAN ILMU PERUBATAN 

Ilmu perubatan boleh ditakriikan sebagai; 

"Sebuah ilmu yang membincangkan keadaan manusia, serta 
punca dan tanda bagi keadaan tersebut, dengan tujuan 
memelihara kesihatan apabila ia wujud dan 
mengembalikannya apabila ia hilang. " 

Ilmu perubatan terbahagi kepada dua iaitu; 

1 . Teoretikal 

2. Praktikal 

TEORETIKAL : Teoretikal bagi ilmu perubatan ialah 
ilmu yang menyatakan perkara-perkara asas tentang 
keadaan-keadaan manusia, punca-punca bagi keadaan 
tersebut dan juga tanda-tandanya. 

Ilmu teoretikal hanya bermanfaat bagi seseorang 
fizishen dalam menilai dan mengenal pasti keadaan 
pesakit tanpa melakukan sebarang perkara yang 
berfaedah secara terus kepada pesakit menurut keadaan 
pesakit. Ia melibatkan empat perbincangan iaitu; 

1. Keadaan Sihat 

2. Keadaan Sakit 

3. Punca Keadaan 

4. Tanda Keadaan 

KEADAAN SIHAT : Perbincangan keadaan sihat ialah 
pengetahuan mengenai komponen-komponen yang 
terlibat apabila seseorang itu berada dalam keadaan 
sihat, serta fungsi dan hubungan sesama komponen 
tersebut. Jadi ia terbahagi kepada dua perbincangan 
iaitu; 

1. Struktur (morfologi) 

2. Fungsi (fisiologi) 

KEADAAN SAKIT : Ia dikenali juga sebagai ilmu 
"patologi". Perbincangan keadaan sakit melibatkan 
beberapa perkara, namun perbincangan yang paling 
penting ialah jenis penyakit yang terbahagi kepada dua 
iaitu; 

1 . Penyakit Struktur 

2. Penyakit Fungsi 

PUNCA KEADAAN : Ia dikenali juga sebagai ilmu 
"etiologi". Perbincangan mengenai punca keadaan 
ialah pengetahuan mengenai perkara-perkara yang 
boleh menyebabkan manusia berada dalam keadaan 
sihat atau sakit. Ia melibatkan dua jenis punca iaitu; 

1 . Punca Struktur 

2. Punca Fungsi 

TANDA KEADAAN : Ia dikenali juga sebagai ilmu 
"simptomatologi" atau "simptomologi". Perbincangan 
mengenai tanda keadaan ialah pengetahuan tentang 
perkara-perkara yang terhasil daripada keadaan tubuh 
atau disebut juga sebagai komplikasi dan ia menjadi 
tanda bagi keadaan-keadaan tersebut. Ia merangkumi 
dua jenis tanda iaitu; 

1 . Tanda Simbolik 

2. Tanda Sebenar 

PRAKTIKAL : Praktikal bagi ilmu perubatan ialah 
perbincangan mengenai perkara-perkara yang dapat 
memberi faedah secara terus kepada seseorang pesakit 
menurut keadaannya, sama ada melalui pengekalan 
kesihatan atau pengembalian kesihatan. Jadi terdapat 
dua ilmu praktikal berdasarkan keadaan manusia iaitu; 

1. Penjagaan Kesihatan 

2. Perawatan Penyakit 

PENJAGAAN KESIHATAN : Ilmu penjagaan kesihatan 
ialah pengetahuan mengenai cara memelihara 
kesihatan yang sedia ada agar keadaannya sentiasa sama 
dan tidak terkeluar daripada batas normal yang boleh 
menyebabkan seseorang itu berubah kepada keadaan 
lain iaitu sakit. Ia melibatkan dua tajuk iaitu; 

1. Penjagaan Umum 

2. Penjagaan Khusus 

PERAWATAN PENYAKIT : Ilmu perawatan penyakit 

ialah pengetahuan mengenai cara-cara untuk 
menghilangkan penyakit yang ada, sekaligus 
mengembalikan kesihatan kepada pesakit. Ia 
melibatkan tiga perbincangan iaitu; 

1 . Jenis Rawatan 

2. Teknik Rawatan 

3. Krisis 

Ilmu teoretikal boleh dikatakan sebagai sains dan 
fakta, kerana ilmu teoretikal membincangkan perkara- 
perkara berkaitan manusia secara lengkap berdasarkan 
kajian dan pemerhatian. Apabila sudah jelas secara pasti 
mengenai sesuatu perkara, maka tiada lagi andaian- 
andaian lain selainnya. 

Ilmu praktikal pula boleh dikatakan sebagai seni 
kerana ia tidak terikat dengan mana-mana fakta atau 
kaedah. Urusan penjagaan kesihatan dan perawatan 
penyakit mungkin berbeza antara pelbagai individu 
atau pelbagai sistem perubatan. Ia bergantung kepada 
bagaimana sesuatu pihak itu memanipulasi fakta-fakta 
dalam ilmu teoretikal untuk mencapai dua matlamat 
ilmu praktikal, iaitu penjagaan kesihatan dan perawatan 
penyakit. 

Oleh itu, tiada siapa yang boleh mendakwa secara 
pasti bahawa kaedah dan tekniknya sahaja yang benar, 
manakala kaedah-kaedah lain dikatakan salah. 
Selagimana kaedah yang digunakan mampu mencapai 
dua matlamat ilmu praktikal, maka semuanya adalah 
diterima, dengan sharat ia tidak terkeluar daripada 
batas sharak. 

KUANTITI DAN KUALITI : Kuantiti ialah satu sudut 
nilaian sesuatu perkara dalam keadaan sudut nilaian itu 
boleh dikira dan diletakkan nombor yang khusus. 
Kualiti pula ialah satu sudut nilaian yang secara asasnya 
tidak bergantung kepada nombor yang khusus, namun 
setelah ditetapkan sesuatu kualiti tertentu, maka ia juga 
boleh menerima nombor yang khusus. 

Contoh nilaian secara kuantiti pada organ jari 
ialah bilangan jari dan juga saiz jari. Kedua-duanya 
secara asanya memang bergantung pada nombor. 
Contoh nilaian secara kualiti pula ialah warna jari, 
bentuk jari dan kekasaran permukaannya. Jika kita 
ambil sudut warna jari, maka penilaiannya bukanlah 
nombor tetapi jenis warna, iaitu putih, merah, pucat 
atau gelap. 

Setelah ditetapkan jenis warna barulah ia boleh 
menerima nombor yang khusus. Contohnya apabila kita 
menetapkan jari itu berwarna merah, maka warna 
merah itu boleh menerima nombor sebagai ukuran 
kadar kemerahannya. Mungkin kita meletakkan 
nombor satu untuk kurang merah, nombor dua untuk 
sederhana merah dan nombor tiga untuk sangat merah. 



DIRI DAN CIRI : Diri ialah hakikat sebenar bagi sesuatu 
perkara, manakala ciri pula ialah sifat atau apa-apa 
sahaja perkara lain yang wujud pada diri itu, dan ia 
hanya wujud dengan kewujudan diri. 

Sebagai contoh, apabila kita membincangkan 
"tulang", maka dirinya ialah ketulan tulang itu sendiri, 

tidak yang lain. Adapun ciri bagi tulang tersebut ialah 
warnanya yang putih, bentuknya yang panjang dan 
strukturnya yang keras. 

MUTLAK, RELATIF DAN SUBJEKTIF : Mutlak ialah 
nilaian atau ukuran yang khusus dan menepati hakikat 
sebenar nilaian yang digunakan itu. Relatif pula ialah 
suatu ukuran atau nilaian yang digunakan bukan 
dengan maknanya atau nilainya yang hakiki, ia disebut 
juga sebagai nilaian secara nisbah. 

Contoh nilai mutlak ialah apabila kita mengatakan 
air yang bersuhu 100°C sebagai air panas. Contoh nilai 
relatif ialah apabila kita mengatakan air yang bersuhu 
0°C sebagai air yang panas secara relatif jika 
dibandingkan dengan air yang bersuhu -30°C. 

Nilai mutlak dan relatif berbeza berdasarkan 
perspektif yang berbeza, namun ia masih melibatkan 
perkara yang sama. Dalam contoh yang telah diberikan, 
perkara yang digunakan ialah suhu, ia sama untuk 
relatif dan mutlak, hanya berbeza dari sudut kadarnya. 
Adapun subjektif, maka ia melibatkan perkara yang 
memang berbeza. Sebagai contoh, apabila mengatakan 
kepanasan, maka menurut penilaian secara subjektif, 
kita boleh mengatakan bahawa sesuatu yang berbentuk 
bulat atau sesuatu yang berwarna gelap sebagai benda 
yang panas. 

Begitulah juga apabila kita bercakap soal 
kecantikan, ada yang mengatakan putih sebagai cantik, 
mungkin juga hitam atau kelabu. Contoh yang 

melibatkan bidang perubatan ialah bahan asing untuk 
tubuh, khususnya yang melibatkan tindakbalas alergi, 
ada yang alergi dengan ayam, udang, sotong, madu atau 
kacang. Orang yang berbeza menghadapi bahan alergi 
yang berbeza. Maka dengan itu tamatlah sudah 
bahagian satu risalah ini. Wallahua'lam. 

BAHAGIAN DUA : 

KEADAAN SIHAT 

Bahagian dua risalah ini merupakan perbincangan 
mengenai tajuk pertama daripada empat tajuk ilmu 
perubatan bahagian teori, iaitu perbincangan 
mengenai keadaan sihat. Ia melibatkan dua bab iaitu; 

Bab 1 : Struktur 
Bab 2 : Fungsi 

BAB 1 : STRUKTUR 

Manusia mempunyai duajenis struktur iaitu struktur 
abstrak dan material. Struktur abstrak bagi manusia 
ialah roh dan mudabbir, manakala struktur material 
bagi manusia pula ada sepuluh jenis berdasarkan 
peringkat saiznya. 

Struktur abstrak merupakan perkara yang wujud 
pada manusia, tetapi ia tidak boleh dicapai melalui 

pancaindera. Walau bagaimanapun ia boleh dicapai 
oleh akal melalui kesan struktur abstrak terhadap 
struktur material kerana kesan tersebut boleh dicerap 
oleh pancaindera. Hubungan antara struktur abstrak 
dengan struktur material menghasilkan fungsi. 

Perbincangan mengenai struktur dikenali juga 
sebagai morfologi. Pada kebiasaannya morfologi hanya 
melibatkan struktur yang bersifat material, struktur 
abstrak diabaikan, bahkan ada pihak yang menolak 
kewujudan roh atau perkara-perkara lain yang bersifat 
ghaib. Pemikiran sebegini adalah berbahaya dan boleh 
merosakkan iman kerana roh merupakan perkara ghaib 
yang wajib kita beriman dengannya. Perbincangan 
morfologi manusia yang melibatkan struktur abstrak 
akan menjadikan bidang perubatan lebih bermoral, 
berkesan dan holistik. 

Pendekatan perawatan yang menggabungkan 
antara struktur abstrak dan material dikatakan lebih 
bermoral kerana roh merupakan sebahagian daripada 
manusia, bahkan roh lebih penting daripada jasad. 
Bagaimana seseorang itu dikatakan bermoral jika ia 
mengabaikan struktur yang paling penting bagi 
manusia. Ia dikatakan lebih berkesan kerana roh dapat 
memberi kesan kepada tubuh sebagaimana ubat 
memberi kesan, apabila kedua-duanya digabungkan 
maka berlakulah penggandaan perawatan atau sinergi 
sekaligus memudahkan kesembuhan, inshaAllah. 

FASAL 1 : STRUKTUR ABSTRAK 

Struktur abstrak bagi manusia ada dua dan kedua- 
duanya dibincangkan dalam dua maqalah iaitu; 

Maqalah 1 : Roh 
Maqalah 2 : Mudabbir 



MAQALAH 1 : ROH 

Roh yang dimaksudkan di sini ialah hakikat manusia 
yang sebenar yang dikenali juga sebagai jiwa dan hati. Ia 
merupakan sesuatu yang dimaksudkan apabila kita 
mengatakan "aku", "aku" yang kita sebut merujuk 
kepada roh dan jiwa manusia itu sendiri, bukan yang 
lain. Dengan adanya roh, kita boleh mengawal 
pergerakan dengan kehendak kita sendiri (voluntary). 

Apabila manusia dihina dan dikeji, maka yang 
terluka adalah roh atau jiwa, tubuh materialnya sedikit 
pun tidak disentuh. Roh mengawal otot skeletal 
khususnya otot pada rangka yang menghasilkan 
perbuatan, serta mengawal lidah yang menghasilkan 
ucapan. Secara mudahnya kita katakan bahawa tempat 
letak roh pada tubuh manusia ialah otak sedar 
(somatik), khususnya serebrum. 

MAOALAH 2 : MUDABBIR 

Adapun mudabbir pula bererti satu perkara abstrak 
yang mengawal organ dalaman manusia tanpa 
kesedaran oleh roh manusia, contohnya seperti kawalan 

jantung, usus, hati, ginjal dan limpa. Kawalannya 
bukanlah atas kehendak manusia (involuntary). 

Ia bagaikan satu kekuatan lain bagi manusia untuk 
mengawal organ lain tanpa kesedaran, atau boleh juga 
kita katakan ia sebagai "roh kedua" bagi manusia, atau 
mungkin juga mudabbir dianggap sebagai kawan 
kepada roh manusia kerana ia membantu roh. 

Secara mudahnya kita katakan bahawa tempat letak 
mudabbir pada tubuh manusia ialah otak tidak sedar 
(autonomik), khususnya hipotalamus. Roh dan 
mudabbir masing-masing mempunyai tiga jenis 
kekuatan. 



KEKUATAN ROH 

Roh yang merupakan hakikat manusia ini diberi tiga 
kekuatan penting yang membolehkan ia mampu 
melakukan dan menikmati pelbagai perkara, dan 
dengan kekuatan inilah ia akan 

dipertanggungjawabkan atas apa yang telah ia lakukan 
dan nikmati. Makhluq Allah yang lain juga mempunyai 
kekuatan, namun tidak semuanya memiliki tiga 
kekuatan yang lengkap sepertimana manusia dan jin. 

Tiga kekuatan tersebut berasal daripada dua 
kurniaan Allah kepada manusia dan jin iaitu akal dan 
nafsu, tiga kekuatan tersebut ialah; 

1. Quwwah Aqliyyah (akal). 

2. Quwwah Ghadabiyyah (nafsu ghadab). 

3. Quwwah Shahwaniyyah (nafsu shahwat). 

Adapun makhluq Allah yang lain, mereka tidak 
mendapat ketiga-tiga kekuatan ini. Contohnya para 
malaikat dikurniakan akal tanpa dua nafsu, tumbuhan 
dikurniakan nafsu shahwaniyyah tanpa akal dan nafsu 
ghadabiyyah, haiwan pula dikurniakan nafsu 
ghadabiyyah dan nafsu shahwaniyyah tanpa akal. 

Oleh itu, bershukurlah dengan nikmat dan 
kurniaan Allah ini. Dengan nikmat akal, kita mampu 
menjadi lebih mulia daripada malaikat sekiranya kita 
melakukan kebaikan, tetapi jika kita melakukan 
kejahatan maka kita boleh menjadi lebih hina daripada 
haiwan. 

QUWWAH AQLIYYAH : Ia dikenali juga sebagai 
najsaniyyah dan insaniyyah. Ia berfungsi mengawal segala 
perkara yang bersifat sedar atau somatik melalui tiga 
jenis quwwah yang merupakan pecahannya iaitu; 

1. Quwwah Qabilah 

2. Quwwah Amaliyyah 

3. Quwwah Muharrikah 

QUWWAH QABILAH : Quwwah qabilah ialah quwwah 
yang menerima sesuatu maklumat atau isharat yang 
bersifat sedar, ia boleh juga disebut sebagai "sensori". 
Maklumat itu boleh diperolehi melalui pancaindera 
yang ada pada manusia. 

OUWWAH AMALIYYAH : Quwwah amaliyyah ialah 
quwwah yang memproses maklumat yang diterima 

daripada quwwah qabilah, boleh juga disebut sebagai 
"proses". Ia melibatkan dua proses utama iaitu proses 
berfikir dan proses mengingati maklumat. 

OUWWAH MUHARRIKAH : Quwwah muharrikah 
ialah quwwah yang memberi arahan daripada roh dan 
otak kepada organ yang bersifat sedar iaitu lidah yang 
menghasilkan ucapan dan otot skeletal yang 
menghasilkan perbuatan. Ia dikenali juga sebagai 
"motor". 



QUWWAH GHADABIYYAH : Ia dikenali juga sebagai 
sabu'iyyah dan hayawaniyyah. Ia terbahagi kepada dua 
jenis iaitu; 

1 . Harakiyyah 

2. Difa'iyyah 

QUWWAH HARAKIYYAH : Fungsi quwwah harakiyyah 
ialah pergerakan, tenaga, keceriaan dan keramahan. 
Dengan quwwah ini seseorang itu dikatakan bertenaga 
dan mampu melakukan pelbagai perkara. Segala 
perkara yang melibatkan keperluan kepada tenaga dan 
pergerakan dibantu oleh quwwah ini. 

QUWWAH DIFA'IYYAH : Fungsi quwwah difa'iyyah 
pula ialah marah, kemegahan, berlawan dan 
memusnahkan. Dengan quwwah ini seseorang itu boleh 
mempertahankan dirinya sendiri iaitu setelah 
munculnya rasa marah, kemudian dibantu oleh quwwah 

harakiyyah untuk melakukan gerakan pertahanan diri. 

QUWWAH SHAHWANIYYAH : Ia dikenali juga sebagai 
tabi'iyyah dan nabatiyyah. Ia terbahagi kepada dua jenis 
iaitu; 

1 . Ghizaiyyah 

2. Jinsiyyah 

QUWWAH GHIZAIYYAH : Quwwah ghizaiyyah 
berfungsi untuk mendapatkan makanan dan minuman. 
Quwwah inilah yang membuatkan manusia mempunyai 
keinginan untuk makan atau disebut sebagai selera. 
Dengan adanya quwwah ini manusia dapat menerima 
nutrien untuk keperluan tubuhnya. 

QUWWAH JINSIYYAH : Quwwah jinsiyyah berfungsi 
untuk menyukai pasangannya yang berlainan jantina 
serta melakukan persetubuhan bersamanya. Dengan 
adanya quwwah ini manusia dapat menjalinkan 
hubungan cinta terhadap jantina yang berlainan 
melalui jalan pernikahan, seterusnya dapat 
mengekalkan zuriat dan keturunannya. 

Fungsi roh dan kekuatannya boleh dibahagikan 
kepada dua jenis iaitu; 

1 . Fungsi Shariatullah 

2. Fungsi Sunnatullah 

Kedua-dua jenis fungsi roh atau somatik ini akan 
dibincangkan dalam tajuk fungsi, inshaAllah. 

KEKUATAN MUDABBIR 

Mudabbir merupakan pembantu bagi roh, ia 
membantu roh untuk melakukan sesuatu kehendak 
yang diputuskan oleh roh dengan mengawal dan 
menguruskan perkara-perkara tertentu yang bukan 
menjadi tugas roh manusia. 

Sebagai contoh, roh manusia memerlukan tenaga 
untuk berjalan ke suatu tempat, manusia hanya mampu 
memasukkan makanan melalui mulut dan 
mengunyahnya, tugas yang selebihnya akan dilakukan 
oleh mudabbir seperti menolak makanan sepanjang 
saluran pemakanan, menghadamkannya agar menjadi 
nutrien, menyerap nutrien, menyimpan nutrien, 
memproses nutrien kepada tenaga dalam bentuk ATP 
(adenosine triphosphate) . ATP itu kemudiannya menjadi 
sumber tenaga untuk pergerakan otot yang seterusnya 
membolehkan manusia itu berjalan dengan izin Allah. 

Disebabkan mudabbir dan roh saling berkait antara 
satu sama lain, maka pembahagian kekuatan mudabbir 
adalah sama seperti roh, tujuannya sama, cuma skop 
tugasnya sahaja yang berbeza. 



QUWWAH AQLIYYAH : Ia berhangsi sebagai pengawal 
bagi segala proses tubuh yang bersifat tidak sedar. Tugas 
mengawal itu dilaksanakan dengan tiga quwwah yang 
merupakan pecahannya iaitu; 

1. Quwwah Qabilah 

2. Quwwah 'Amaliyyah 

3. Quwwah Muharrikah 

QUWWAH QABILAH : Quwwah qabilah bagi mudabbir 
berhingsi sebagai penerima maklumat yang bersifat 
tidak sedar sama ada secara saraf atau endokrin. 

OUWWAH AMALIYYAH : Quwwah 'amaliyyah bagi 
mudabbir berhingsi sebagai pemproses maklumat tidak 
sedar yang dibawa oleh quwwah qabilah seterusnya 
membuat keputusan yang sepatutnya untuk proses 
tubuh. 



OUWWAH MUHARRIKAH : Quwwah muharrikah bagi 
mudabbir beriungsi sebagai penghantar maklumat 
tidak sedar daripada quwwah 'amaliyyah yang berpusat 
di hipotalamus sama ada secara saraf atau endokrin. 

OUWWAH GHADABIYYAH : Quwwah ghadabiyyah 
bagi mudabbir ada duajenis iaitu; 

1 . Taqwiyah 

2. Limfawiyyah 

QUWWAH TAQWIYAH : Quwwah taqwiyah berfungsi 
sebagai penerima oksigen, membawanya kepada organ 
tertentu untuk diproses bersama glukosa yang akhirnya 
menghasilkan ATP yang merupakan sumber tenaga 
yang utama bagi tubuh untuk melakukan segala proses. 
Selain itu, ia juga bertanggungjawab untuk mengawal 
suhu tubuh. 

OUWWAH LIMFAWIYYAH : Quwwah limfawiyyah 

memelihara tubuh daripada sebarang bahan asing jenis 
antigen sama ada daripada luar seperti organisma asing 
dan organ luar, atau daripada dalam seperti sel kanser. 
Ia dikenali juga sebagai kekuatan imuniti. 

OUWWAH SHAHWANIYYAH : Quwwah shahwaniyyah 
ada dua jenis iaitu; 

1 . Shakhsiyyah 

2. Tanasuliyyah 

OUWWAH SHAKHSIYYAH : Quwwah shahwaniyyah 
jenis shakhsiyyah adalah untuk keperluan dan 
pembinaan diri sendiri, ia terbahagi kepada dua iaitu; 

1 . Ghaziyah 

2. Namiyah 

QUWWAH GHAZIYAH : Ghaziyah berfungsi sebagai 
penerima nutrien, membekalkannya kepada organ yang 
memerlukannya, menyimpannya dan membuang toksik 
atau sisa-sisa nutrien yang sudah digunakan. 

QUWWAH NAMIYAH : Namiyah beriungsi sebagai 
pengawal tumbesaran manusia. Pada usia muda ia 
menumpukan pada proses penambahan saiz khususnya 
dari sudut ketinggian, pada usia dewasa ia 
menumpukan pada proses pemeliharaan saiz tubuh. 
Adapun saiz tubuh tidak banyak bergantung kepada 
quwwah namiyah, tetapi bergantung kepada kadar 
pemakanan dan kadar penggunaan tenaga. 

OUWWAH TANASULIYYAH : Quwwah shahwaniyyah 
jenis tanasuliyyah pula adalah untuk kepentingan 
keturunan, ia terbahagi kepada dua jenis iaitu; 

1. Muwallidah 

2. Musawwirah 

QUWWAH MUWALLIDAH : Muwallidah berfungsi 
sebagai persediaan untuk menghasilkan anak iaitu 
membentuk tubuh dengan ciri-ciri kelelakian atau 
keperempuanan dan penghasilan benih iaitu sperma 
atau ovum. 



OUWWAH MUSAWWIRAH : Musawwirah pula 
berhangsi untuk memulakan pembentukan janin dan 
menguruskan tumbesarannya sehinggalah bayi 
dilahirkan. 

Konsep tiga quwwah ini boleh dikaitkan dengan 
beberapa konsep lain seperti dalam jadual berikut; 

Aaliyyah 


Ghadabiyyah 


Shahwaniyyah 


_ - , 

Kukun Agama 


Iman 


Islam 


T1 

Insan 


Bidang Agama 


Aqidah / Tauhid 


Fiqh / Shariah 


Akhlaq / Tasawwuf 


Sistem Kehidupan 


Politik 


Sosial 


Ekonomi 


Kekuatan Rohani 


Akal 


Nafsu Marah 


Nafsu Shahwat 


Jenis Spesies 


Manusia 


Haiwan 


Tumbuhan 


Asal Usul Sel 


Ektoderma 


Mesoderma 


Endoderma 


Ruangan Tubuh 


Kranium 


Toraks 


Abdomen & Pelvis 


Organ Utama 


Otak 


Jantung 


Hati & Gonad 










Perubatan Cina 


Shen 


Qi 


J in g 


Perubatan 
Ayurveda 


Vata 


Pitta 


Kapha 



Mudabbir 



- Aqliyyah 



Qabilah 

(sensory ) 



Amaliyyah 

(process) 



Ghadabiyyah - 

FASAL 2 : STRUKTUR MATERIAL 

Struktur material bagi manusia boleh dicapai 
dengan pancaindera yang lima, jadi setiap struktur 
material boleh dilihat sama ada dengan mata kasar atau 
melalui alat bantuan seperti mikroskop. 

Pembahagian struktur material adalah berdasarkan 
peringkat saiznya, bermula daripada yang paling kecil 
sehinggalah kepada yang paling besar iaitu manusia itu 
sendiri. Jumlah kesemua pembahagian struktur 
material ialah 10 peringkat, ia merangkumi 
pembahagian berdasarkan Perubatan Moden dan juga 
Perubatan Greek-Arab. Kesemua peringkat struktur 
material akan dibincangkan dalam 10 maqalah; 

Maqalah 1 


: Unsur 


Maqalah 2 


: Partikel Elemen 


Maqalah 3 


: Atom 


Maqalah 4 


: Molekul 


Maqalah 5 


: Organel 


Maqalah 6 


: Sel 


Maqalah 7 


: Tisu 


Maqalah 8 


: Organ 


Maqalah 9 


: Sistem 


Maqalah 10 


: Manusia 



Tajuk unsur dan partikel elemen mempunyai 
perbincangannya yang khusus, ia melibatkan asas~asas 
Perubatan Greek-Arab dan juga Fizik Kuantum. Tajuk 
atom dan molekul melibatkan Biokimia. Organel, sel 
dan tisu melibatkan Histologi. Organ, sistem dan 
manusia melibatkan Anatomi. 



MAQALAH 1 : UNSUR 

Unsur atau arkan merupakan struktur paling kecil di 
alam dunia ini. Ia tidak boleh dibahagikan atau 
dipecahkan lagi kepada bahagian atau juzuk yang lebih 
kecil. Walaupun ada pihak yang mengatakan bahawa 
partikel elemen (elementary particle) seperti kuark, lepton 
dan boson merupakan struktur yang paling kecil, saya 
merasakan bahawa partikel-partikel tersebut akan 
berjaya dipecahkan kepada struktur yang lebih kecil. 

Saintis terdahulu menyatakan bahawa atom 
merupakan struktur terkecil, namun hari ini perkara 

tersebut terbukti salah, menyatakan partikel elemen 
sebagai struktur paling kecil merupakan satu 
kesimpulan yang agak melulu. 

Sains moden belum menemui unsur, boleh jadi 
terdapat berpuluh-puluh atau beratus-ratus peringkat 
lagi selepas partikel elemen sebelum saintis berjaya 
menemui arkan atau unsur ini, atau mungkin juga 
unsur ini akan terus menjadi misteri dan tidak ditemui 
oleh sesiapapun, hanya mampu dibincangkan secara 
konsep tanpa dibuktikan secara empirik. 



Quarks 

up charm top 

Q *) 

strange bottom 

Antiquarks 

up charm top 

J J J 
J J J 

down strange bottom 

JENIS UNSUR 

Terdapat empat jenis unsur yang menjadi asas bagi 
segala struktur lain yang lebih besar, penggabungan 
dan kepelbagaian jumlah keempat-empat unsur ini 
menghasilkan pelbagai struktur yang lebih besar dan 
saling berbeza. Empat unsur tersebut ialah unsur tanah, 
air, angin dan api. 

UNSUR TANAH : Unsur tanah merupakan unsur yang 
berada di tengah-tengah atau bulatan pertama. Ia 
bersifat sejuk dan kering. 

UNSUR AIR : Unsur air merupakan unsur yang berada 
pada bulatan kedua iaitu di antara unsur bumi dan 
angin. Ia bersifat sejuk dan basah. 

UNSUR ANGIN : Unsur angin merupakan unsur yang 
berada pada bulatan ketiga iaitu di antara unsur air dan 
api. Ia bersifat panas dan basah. 

UNSUR API : Unsur api merupakan unsur yang berada 
pada bulatan keempat iaitu selepas unsur angin. Ia 
bersifat panas dan kering. 

Setiap unsur ini mempunyai kedudukannya yang 
tersendiri pada bulatannya, sebarang perubahan 
kedudukannya yang disebabkan oleh tenaga daripada 
luar akan menyebabkan unsur itu kembali ke tempat 
asalnya menurut susunan berat bagi setiap unsur. 
Susunan berat bagi unsur-unsur mengikut tertib paling 
ringan dimulakan dengan unsur api, kemudian unsur 
angin, unsur air dan akhirnya unsur tanah sebagai 
unsur paling berat. 

Dua unsur yang paling ringan iaitu unsur api dan 
angin banyak membantu tubuh untuk tujuan 
pembinaan ruh, pergerakannya dan pergerakan organ, 
manakala dua unsur yang paling berat iaitu unsur tanah 
dan air banyak membantu tubuh untuk tujuan 
pembinaan organ dan kestabilannya. 

UNSUR KELIMA 



Selain daripada empat unsur yang telah 
disebutkan, terdapat konsep unsur yang kelima, iaitu 
satu unsur yang sangat seimbang dan tidak mengalami 
perubahan atau kemusnahan. Disebabkan 
keseimbangannya itu, ia tidak diambil kira secara 
khusus dalam Perubatan Greek-Arab, sebaliknya ia 
dikaitkan dengan alam atau makhluq lain yang bersifat 
mulia dan tinggi. Unsur kelima ini lebih dikenali 
sebagai "aeter" (aether/asir). Ia sering dikaitkan dengan 
kesempurnaan, roh dan semangat. 

Dalam Perubatan Ayurveda (Ayuruedic Medicine), 
terdapat juga konsep lima unsur. Unsurnya adalah sama 
seperti unsur dalam Perubatan Greek-Arab dan 
ditambah dengan unsur akasha (aeter) sebagai unsur 
yang kelima. Dalam Fizik Partikel, sifat keseimbangan 
ini sering dikaitkan dengan boson Higgs yang dikenali 
juga sebagai Partikel Tuhan (God Particle), boson ini 
dikatakan seimbang dan tiada caj iaitu neutral, walau 
bagaimanapun boson ini belum berjaya dibuktikan. 

Suatu masa dahulu, misteri unsur kelima ini pernah 
juga dikaitkan dengan tenaga "orgon" (orgone energy). 
Sistem Perubatan Cina Tradisional (Traditional Chinese 
Medicine) juga menggunakan konsep lima unsur, tetapi 
ada sedikit perbezaan dengan konsep lima unsur dalam 
Perubatan Greek-Arab atau Ayurveda, unsur-unsur 
tersebut ialah kayu, api, tanah, besi dan air. 



SIFAT UNSUR 

Seperti yang telah dijelaskan, setiap unsur 
mempunyai dua sifat. Dua sifat yang ada pada unsur 
dinamakan sebagai "kualiti primer", iaitu panas, sejuk, 
kering dan basah. Sifat panas dan sejuk dikenali juga 
sebagai sifat aktif, manakala sifat kering dan basah 
dikenali juga sebagai sifat pasif. Hal ini adalah kerana 
sifat aktif menghasilkan sifat pasif, sifat panas 
menghasilkan sifat kering, manakala sifat sejuk 
menghasilkan sifat basah. Jadi sifat panas dan sejuk 
merupakan sifat yang paling utama dan paling memberi 
kesan kepada tubuh. 

Apabila unsur bergabung dan menghasilkan 
struktur baru yang lebih besar, maka struktur baru itu 
akan mempunyai sifatnya yang tersendiri. Namun sifat 
struktur baru itu bergantung kepada sifat unsur-unsur 
yang membentuknya. Sifat struktur baru yang lebih 
besar ini dinamakan sebagai mizaj. 

Kepelbagaian bilangan unsur dalam membentuk 
struktur baru yang lebih besar menghasilkan 

kepelbagaian jenis mizaj, terdapat sembilan jenis mizaj 
yang boleh terhasil iaitu; 

1. Seimbang 

2. Panas 

3. Sejuk 

4. Kering 

5. Basah 

6. Panas Dan Kering 

7. Panas Dan Basah 

8. Sejuk Dan Kering 

9. Sejuk Dan Basah 



Keseimbangan mizaj bukanlah bererti wujud satu 
sifat baru yang dinamakan "seimbang" tanpa 
mempunyai sifat panas, sejuk, basah atau kering. Tetapi 
ia bermaksud keseimbangan antara keempat-empat sifat 
tersebut. Walau bagaimanapun, menurut Aristotle, 
unsur kelima iaitu aeter mempunyai mizaj seimbang 
tanpa mempunyai salah satu sifat yang empat. 

Keseimbangan mizaj bagi manusia dari sudut 
perubatan tidak semestinya bermaksud keseimbangan 
mutlak antara keempat-empat sifat tersebut, bahkan 
keseimbangan mizaj bagi manusia secara umum ialah 
panas dan basah. Kerana itulah dikatakan bahawa 
penduduk di kawasan khatulistiwa yang mengalami 
cuaca panas dan lembap sepanjang tahun sebagai 
golongan yang paling seimbang mizajnya jika 
dibandingkan dengan penduduk-penduduk di kawasan 
lain. 

Selain faktor kawasan dan cuaca, keseimbangan 
seseorang individu juga ditentukan oleh akhlaq, jantina, 
pekerjaan, bangsa, umur dan pelbagai perkara lain. 
Oleh itu, fizishen perlu peka dengan semua aspek diri 
pesakit agar fizishen tersebut dapat memberikan 
rawatan yang sesuai menurut keadaan dan keperluan 
semasa. 

Menurut Imam Az-Zahabi dalam kitabnya At-Tibb 
An-Nabawi, beliau menyatakan bahawa mizaj yang 
paling seimbang dalam kalangan haiwan ialah manusia 
(hayawan natiq/thinking animal). Mizaj yang paling 
seimbang dalam kalangan manusia ialah para mukmin, 
kemudian para nabi, kemudian para rasul, kemudian 
para rasul Ulul 'Azmi yang lima, kemudian Junjungan 
Besar kita Nabi Muhammad SAW, Baginda memiliki 
sebaik-baik mizaj tubuh kerana mizaj tubuh 
dipengaruhi oleh akhlaq seseorang itu. Jadi, Baginda 
yang memiliki sebaik-baik akhlaq, maka selayaknya 
Baginda jugalah yang mempunyai sebaik-baik mizaj 
dalam kalangan makhluq-makhluq Allah. 



SURAH NA WIYYAH (RUPA SPESIES) 

Selain daripada sifat-sifat yang disebutkan, 
gabungan pelbagai unsur juga boleh menghasilkan 
karakter jenis lain iaitu surah naw'iyyah. Surah naw'iyyah 
ialah rupa khusus bagi sesuatu spesies, termasuklah 
bentuk susunan unsurnya. Analoginya adalah seperti 
penyusunan ketulan-ketulan bata dengan pelbagai cara 
yang berbeza. 

Perbezaan bentuk susunan unsur atau atom 
memainkan peranan yang sangat penting dalam ilmu 
perubatan khususnya dalam bidang farmakologi, 
farmakognosi dan herbologi, kerana setiap perbezaan 
bentuk susunan mempunyai fungsi yang khusus, dan ia 
memberikan kesan yang berbeza kepada tubuh. 



KAITAN ANTARA ARKAN DAN MIZAf 

DENGAN SAINS SEMASA 

Dalam Perubatan Greek-Arab, kefahaman 
mengenai keempat-empat unsur ini memainkan 
peranan yang sangat penting dalam perawatan, kerana 
konsep struktur yang paling kecil pada masa dahulu 
bergantung sepenuhnya pada konsep arkan ini. Setelah 
muncul ilmu sains moden khususnya ilmu kimia, maka 
peranan konsep unsur semakin kurang mendapat 
perhatian, sebaliknya proses merawat banyak 
bergantung pada konsep kimia, khususnya berkaitan 
struktur kimia ubat-ubatan. 

Walau bagaimanapun, konsep unsur masih 
relevan untuk diguna pakai kerana banyak persamaan 
konsep ini dengan beberapa konsep sains moden. 
Antaranya ialah konsep panas-sejuk dan basah-kering. 

Sifat panas boleh kita gantikan dengan konsep 
tenaga (energy) atau caj negatif manakala sifat sejuk 
boleh digantikan dengan konsep daya (Jorce) atau caj 
positif. Basah dan kering pula merujuk kepada konsep 
kepadatan, ketumpatan atau tekanan, sifat basah 
mewakili ketumpatan (denseness), sifat kering mewakili 
kelonggaran (looseness). 

Ada pihak yang menggunakan istilah tenaga untuk 
kekuatan yang membuatkan sesuatu itu bergerak secara 
aktif, istilah daya pula digunakan untuk kekuatan yang 
bersifat pasif dan menghentikan sesuatu gerakan. Pada 
hakikatnya, kedua-duanya ialah tenaga yang aktif. Hal 
ini adalah kerana istilah tenaga merujuk kepada 
kekuatan yang menarik objek menjadi semakin jauh 
daripada pusat bulatan, jadi ia kelihatan aktif dan 
bersifat memecahkan. 

Istilah daya pula merujuk kepada kekuatan yang 
menarik objek ke arah pusat bulatan, jadi ia kelihatan 
pasif dan bersifat mencantumkan. Oleh itu, kedua- 
duanya pada hakikatnya adalah tenaga, satu menarik ke 
arah luar, manakala satu lagi menarik ke arah dalam. 

Sifat panas berkait dengan pusingan arah jam, 
manakala sifat sejuk berkait dengan pusingan arah tawaf 
iaitu arah lawan jam. 

electron 



positron 



Jika kita bandingkan dengan konsep 
elektromagnetik, ia merupakan keseimbangan dan 
gabungan konsep panas dan sejuk. Elektromagnetikjika 
dipecahkan kepada dua akan menghasilkan konsep 
elektrik dan magnetik. Elektrik mewakili konsep panas 
kerana ia bersifat memecahkan dan merosakkan, 
manakala magnetik pula mewakili konsep sejuk kerana 
ia bersifat membina dan mencantumkan. 

Pendek kata, konsep panas dan sejuk ini wujud 
pada setiap objek dan menjadi asas bagi hukum 
sunnatullah di alam ini. Konsep sejuk pada peringkat 
nukleus atom dinamakan daya nuklear kuat (strong 
nuclear force) dan daya nuklear lemah (weak nuclear force), 
pada peringkat atom dinamakan elektromagnetisme 
atau caj, pada peringkat molekul batuan dinamakan 
magnetisme dan untuk peringkat yang lebih besar 
seperti planet dan galaksi dinamakan graviti. Namun, 
pada hakikatnya semua itu merupakan hasil 
elektromagnetik ataupun panas dan sejuk. 

Konsep empat unsur menepati konsep keadaan 
jirim (states of matter) iaitu keadaan pepejal mewakili 
unsur tanah, keadaan cecair mewakili unsur air, 
keadaan gas mewakili unsur angin dan keadaan plasma 
mewakili unsur api. 

Konsep empat unsur juga menepati konsep 
keperluan tubuh manusia iaitu haba dan sinaran UV 
mewakili unsur api, oksigen mewakili unsur angin, air 
minuman mewakili unsur air dan nutrien mewakili 
unsur tanah. 

Caj elektrik yang terlibat dalam sistem saraf boleh 
dianggap sebagai sifat panas kerana ia bercaj negatif 
dan mempunyai ciri-ciri unsur api seperti aktif, bersifat 
menghancurkan dan kadar elektrik yang terlalu tinggi 
mampu memberi kesan kebakaran. Dalam Perubatan 
Greek-Arab sendiri, apabila berlaku masalah pada aliran 
elektrik saraf seperti lumpuh, maka ia dikatakan 
berpunca daripada sesuatu yang bersifat sejuk, 

manakala masalah yang melibatkan terlebihnya hingsi 
aliran saraf seperti terketar-ketar, maka ia dianggap 
sebagai terlebih sifat panas. 

Selain itu, lapisan-lapisan bumi juga menepati 
konsep empat unsur, lapisan tanah yang bersifat pepejal 
mewakili unsur tanah dan dinamakan litosfera, lapisan 
air laut dan sungai yang bersifat cecair mewakili unsur 
air dan dinamakan hidrosfera, lapisan udara yang 
bersifat gas mewakili unsur angin dan dinamakan 
atmosfera, dan lapisan yang paling luar iaitu lapisan ion 
yang bersifat plasma mewakili unsur api dan dinamakan 
ionosfera. 

MAOALAH 2 : PARTIKEL ELEMEN 

Partikel elemen (elementary particle), zarah asas atau 
zarah subatom merupakan struktur paling kecil yang 
berjaya ditemui secara empirik setakat ini. Partikel 
elemen terdiri daripada dua jenis iaitu; 

1 . Kuark 

2. Lepton 

Kuark ialah partikel yang terlibat dengan struktur 
nukleus atom, manakala lepton ialah partikel yang tidak 
terlibat dengan struktur nukleus atom. Terdapat tiga 
pasang kuark iaitu; 

1 . Naik 8c Turun (up & down ) 

2. Pesona 8c Ganjil (charm & strange) 

3. Atas 8c Bawah (top & bottom) 



Setiap satu daripada enam kuark itu mempunyai 
anti partikel atau anti jirim masing-masing, iaitu partikel 
lain yang menyerupai kuark tersebut dengan caj elektrik 
yang berbeza. Terdapat tiga pasang lepton iaitu; 

1 . Elektron & Neutrino Elektron 

2. Muon & Neutrino Muon 

3. Tau & Neutrino Tau 

Setiap satu daripada enam lepton itu mempunya 
anti partikel atau anti jirim masing-masing, iaitu partikel 
lain yang menyerupai lepton tersebut dengan caj 
elektrik yang berbeza. 

Kesimpulannya, terdapat 24 partikel elemen, 12 
terlibat dengan pembinaan nukleus, 12 lagi tidak 
terlibat. 12 yang terlibat pula terdiri daripada 6 kuark 
dan 6 anti kuark, manakala yang tidak terlibat pula 
terdiri daripada 6 lepton dan 6 anti lepton. 

Terdapat lagi satu perkara yang masih menjadi 
misteri sehingga kini, sama ada ia adalah jirim atau 
bukan. Perkara tersebut ialah cahaya. Ia sangat unik 
kerana adakalanya ia bersifat seperti jirim, adakalanya ia 
bersifat seperti gelombang yang sememangnya tiada 
jirim. Walau bagaimanapun, partikel cahaya telah 
dinamakan sebagai "foton". 

MAOALAH 3 : ATOM 

Atom merupakan gabungan beberapa kuark dan 
lepton. Atom mempunyai dua bahagian iaitu bahagian 
tengah dan luar. Bahagian tengah ialah nukleus 
(kuark), bahagian luar ialah elektron (lepton) yang 
bergerak pada petalanya (shell). Nukleus pula terdiri 
daripada neutron dan proton. Neutron terdiri daripada 
tiga kuark iaitu dua "turun" dan satu "naik". Proton juga 
terdiri daripada tiga kuark iaitu dua "naik" dan satu 
"turun". Elektron bercaj negatif satu, proton bercaj 
positif satu dan neutron bercaj kosong atau neutral. 

Terdapat pelbagai jenis atom yang telah ditemui, 
perbezaan jenis atom adalah berdasarkan perbezaan 
pada jumlah proton yang ada dalam nukleus. Jumlah 
maksimum petala elektron ialah tujuh, ia dinamakan 

dengan abjad iaitu huruf K, L, M, N, O, P dan Q. Setiap 
petala pada huruf yang berbeza mempunyai kapasiti 
elektron yang berbeza. Kapasiti elektron atau kuota 
elektron pada setiap petala jika disusun mengikut huruf 
ialah 2, 8, 18, 32, 32, 18 dan 8. 

Berdasarkan jumlah petala dan dan jumlah 
elektron yang memenuhinya, maka bilangan 
maksimum bagi atom ialah 118 jenis iaitu hasil tambah 
bagi jumlah maksimum kuota elektron pada setiap 
petala. Bagi saya, jumlahnya ialah 120. 

2 + 8 + 18 + 32 + 32 + 18 + 8 +2 = 

Atom yang terlibat dengan tubuh manusia ialah 
oksigen, karbon, hidrogen, nitrogen, kalsium, fosforus, 
potasium, sulfur, sodium, klorin, magnesium, boron, 
kromium, kobalt, kuprum, ilorin, iodin, ferum, 
mangan, molibdenum, selenium, silikon, tin, vanadium 
dan zink. 

Perbincangan ini menjelaskan beberapa bahan 
yang terlibat dengan tubuh manusia. Bahan-bahan ini 
boleh dibahagikan kepada dua dari sudut "keasingan" 
bahan tersebut, iaitu; 

1 . Bahan Keperluan 

2. Bahan Asing 



Bahan asing terbahagi kepada dua iaitu; 

1. Xenobiotik 

2. Antigen 

Xenobiotik diurus oleh tubuh secara metabolisme 
oleh hati. Contoh xenobiotik ialah ubat-ubatan, logam 
berat dan racun. Antigen pula diurus oleh tubuh secara 
imuniti oleh sistem limfatik. Sebahagian antigen 
dinamakan sebagai alergen kerana ia boleh 
menyebabkan tindak balas alergi. 

Bahan keperluan pula dibahagikan kepada empat 
bahagian berdasarkan konsep empat unsur iaitu; 

1. Haba dan Sinaran UV (Konsep Api) 

2. Oksigen (Konsep Angin) 

3. Air H s O ( Konsep Air) 

4. Nutrien (Konsep Tanah) 

KEPERLUAN YANG BERKONSEP API : Keperluan 
manusia yang berkonsepkan api ialah haba dan juga 
sinaran UV, sumber utamanya ialah matahari. 
Keseimbangan haba adalah sangat penting untuk 

memastikan pelbagai proses dalam tubuh berjalan 
lancar. Sinaran UV pula diperlukan untuk beberapa 
kepentingan khususnya untuk penghasilan vitamin D. 

KEPERLUAN YANG BERKONSEP ANGIN : 

Keperluan yang berkonsepkan angin ialah oksigen, 
oksigen merupakan bahan penting untuk proses 
pembakaran glukosa yang boleh menghasilkan tenaga 
dalam bentuk ATP atau dibebaskan sebagai haba 
kepada tubuh. Hasil pembakaran tersebut ialah gas 
karbon dioksida dan juga air, kedua-duanya dibuang 
melalui pernafasan. Selain untuk pembakaran glukosa, 
ia juga digunakan untuk beberapa tujuan lain seperti 
penghasilan radikal bebas yang digunakan untuk 
memusnahkan sesuatu seperti yang berlaku dalam 
sistem imuniti. 



KEPERLUAN YANG BERKONSEP AIR : Keperluan 
yang berkonsepkan air ialah air minuman (H2O). Air 
tidak dikatakan sebagai nutrien secara khusus kerana ia 
lebih banyak berfungsi sebagai medium untuk proses- 
proses kimia dalam tubuh. Antara fungsinya ialah 
membantu proses metabolisme sama ada anabolisme 
atau katabolisme, melembapkan tubuh, memudahkan 
pengaliran bahan dan pembentukan organ tubuh 
dalam bentuk yang sepatutnya. 

Air juga terlibat dalam penyeimbangan kadar pH 
tubuh yang optimum iaitu sekitar pH 7.4. Kadar pH 
merujuk kepada kadar kuantiti ion hidrogen dalam 
cecair tubuh khususnya darah, semakin rendah kadar 

pH, semakin tinggi kadar ion hidrogen dan begitulah 
juga sebaliknya. Kadar pH yang tidak seimbang boleh 
menjejaskan kesihatan. Kadar ion hidrogen yang 
rendah disebut sebagai asid, manakala kadar ion 
hidrogen yang tinggi disebut alkali. Ketidakseimbangan 
kadar pH di dalam tubuh disebut sebagai asidosis atau 
alkalosis. Kadar pH ditentukan oleh beberapa faktor 
seperti sisa nutrien, mineral, oksigen, karbon dioksida 
dan juga makanan harian. Disebabkan kadar pH tubuh 
yang normal adalah agak beralkali, maka keadaan 
berasid biasanya dikaitkan dengan pelbagai penyakit. 



pH CHART 



Consume Freely 
Raw is Best 



Alkaline 
pH 



Most toods 
getmoreacidic 
when cooked 



Neutral pH 

Optimum pH 
torHUMAN BLOOD 



It takes 20 parts 
of ALKALINITY 
to neutralize 
1 part ACIDITY 
inthe body 



Consume 
sparingly 
or never 




8.0 



Acidic 
PH 



7.0 



6.0 



5.0 



4.0 




2.3 



High Alkaline lonized Water 




RawSpinach 


Raw Brocolli 


Artichokes 


Erussel Sprouts 


Red Cabbage 


Raw Cellery 


Caulitlower 


Carrots 


Potato Skins 


A!falfa Grass 


Cucumbers 


Lonaros 


Seaweeds 


Asparagus 


Lemons & Limes 


OIive Oil 


Most Lettuce 


Borage Oil 


Raw Zucchini 


Sweet Potato 


Raw Peas 


Sprouted Grains 


Raw Eggplant 


Alfalfa Sprouts 


Raw Green Beans 


Blueberries 


Pears 


Mangoes 


Papayas 


Figs & Dates 


Tangerines 


Melons 


Kiwi 


Grapes 






Apples 


Almonds 


Avocados 


Tomatoes 


Fresh Corn 


Mushrooms 


Turnip 


Olives 


Soybeans 








Bell Peppers 


Radish 


Rhubarb 


Pineapple 


Cherries 


Millet 


Wild Rice 


Strawberries 


Apricots 


Canteloupe 


Honeydew 


Peaches 


Oranges 


Grapefruit 


Bananas 






Butter, fresh, unsalt 


Most Tap Water 


Cream, fresh, raw 


Municipalities adjust tap water to be +/- 7.0 


Milk, raw cow's 


Optimum pH for HUMAN BLOOD is 7.365 


Margarine 






Oils, except Olive 


Milk, Yogurt 


Fruit Juices 


Cooked Spinach 


Most Grains 


SoyMilk,Goat'sMilk 


Coconut 


Eggs 


Fish 


Tea 


Kidney Beans 


Lima Beans 


Plums 


Processed Juices 


Rye Bread 


Spelt 


Brown Rice 


Cocoa 


Rice&Almond Mill 


Sprouted Wheat Bread 


Oats 


Liver 


Oysters 


Cold Water Fish 


Salmon, Tuna 

= 1 


Cooked Beans 


Chicken &Turkey 


Beer 


Sugar 


Canned Fruit 


White Rice 


Potatoes w/o Skins 


Pinto Beans 


Navy Beans 


Garbanzos 


Lentils 


Black Beans 


Butter, salted 


Rice Cakes 


Cooked Corn 


Wheat Bran 


Rhubarb 


Molasses 


Reverse Osmosls Water 


Distilled & Puritied Water 


MostBottledWater 


Coffee 


White Bread 


& Sports Drinks 


Pistachios 


Beef 


Blackberries 


Cranberries 


Prunes 


Sweetened Fruit Juices 


Wheat 


Most Nuts 


TomatoSauce 


Popcorn 


Peanuts 




Lamb 


Pork 


Wine 


Shelltish 


Pastries 


Cheese 


Goat Cheese 


Soda 


Black Tea 


Pasta 


Pickles 


Stress 


Worry 


Lack of Sleep 


Overwork 


Tobacco Smoke 


Chocolate 


Vinegar 


Sweet'N Low 


Equal 


Aspartame 


NutraSweet 


Processed Food 


Microwaved Foods 

KEPERLUAN YANG BERKONSEP TANAH : 

Keperluan yang berkonsepkan tanah ialah nutrien. 
Nutrien boleh dibahagikan kepada dua kumpulan 
utama iaitu; 

1. Bahan Bakar (fuel). 

2. Bukan Bahan Bakar (nonfuel). 



NUTRIEN BAHAN BAKAR : Nutrien bahan bakar ialah 
nutrien yang boleh digunakan dalam proses oksidasi 
untuk menghasilkan tenaga dalam bentuk ATP. 
Nutrien bahan bakar ada tiga iaitu; 

1 . Karbohidrat 

2. Protein 

3. Lipid 

KARBOHIDRAT : Karbohidrat merupakan sumber 
tenaga paling utama bagi manusia. Karbohidrat yang 
paling penting untuk tujuan penghasilan tenaga ialah 
glukosa. Glukosa merupakan karbohidrat jenis 
monosakarida, ia boleh bercantum dan menghasilkan 
struktur yang lebih besar sama ada disakarida atau yang 
lebih besar iaitu oligosakarida dan polisakarida. 
Contohnya ialah maltosa, glikogen, serat selulosa 
(cellulose Jiber) dan kanji (starch). Contoh monosakarida 
yang lain ialah rruktosa dan galaktosa. Gabungan 
rruktosa dengan glukosa menghasilkan sukrosa, 
gabungan galaktosa dengan glukosa menghasilkan 
laktosa. 

Selain diproses untuk menghasilkan tenaga, 

karbohidrat juga penting untuk beberapa struktur 
seperti DNA, RNA dan glikoprotein iaitu identiti bagi 
sel yang membezakan antara jenis sel dan keasingan 
sesuatu organisma. Sumber utama karbohidrat ialah 
makanan bijirin asasi seperti gandum dan beras, dan 
juga buah-buahan serta bahan tenusu. 



Carbohydrates 



Monosaccharide I, Disaccharide I Polysaccharide 



Glucose 



Pructose 



Galactose 



Maltose 






Glycogen 



Cellulose 



PROTEIN : Struktur asas bagi protein ialah asid amino. 
Asid amino boleh bergabung untuk membentuk 
struktur yang lebih besar iaitu struktur primer, 
sekunder, tertier dan kuarterner. Protein banyak 
terlibat dengan penghasilan struktur tubuh seperti otot. 

Protein boleh juga digunakan untuk penghasilan 
tenaga, tetapi ia berlaku setelah bekalan karbohidrat 

LIPID : Struktur asas bagi lipid ada dua iaitu alkohol 
seperti gliserol dan kolestrol, dan juga asid lemak (Jatty 
acid) seperti asid oleik, asid linoleik, asid arakidonik dan 
asid stearik. Gabungan antara alkohol dan asid lemak 
dinamakan ester atau lipid. Ia boleh bercantum dengan 
bahan lain untuk membentuk struktur yang lebih besar. 

Lipid menjadi bentuk simpanan nutrien yang 
utama khususnya untuk karbohidrat dan lipid sendiri. 
Lipid juga penting untuk penghasilan membran plasma 
iaitu sarung bagi sel dan beberapa organel lain. Bahan 
lain yang terhasil daripada lipid ialah asid hempedu. 
Sumber utama lipid ialah bahan berlemak seperti 
minyak sama ada daripada haiwan atau tumbuhan. 

NUTRIEN BUKAN BAHAN BAKAR : Nutrien bukan 
bahan bakar ialah nutrien yang tidak boleh dibakar 
untuk menghasilkan tenaga. Nutrien bukan bahan 
bakar ada tiga iaitu; 

1. AsidNukleik 

2. Vitamin 

3. Mineral 



ASID NUKLEIK : Asid nukleik merupakan struktur 
penting dalam penghasilan bahan genetik seperti DNA 
(deoxyribonucleic acid) dan RNA (ribonucleic acid). Selain 
itu ia juga terlibat dalam penghasilan bahan yang 
membantu proses enzim. ATP juga merupakan salah 
satu bahan yang terhasil daripada asid nukleik. 

Komponen asas bagi asid nukleik dinamakan basa 
nitrogen (nitrogenous base) atau nukleobasa (nucleobase). 
Terdapat dua kumpulan nukleobasa iaitu kumpulan 
pirimidina (pyrimidine) seperti sitosina (cytosine), timina 
(thymine) dan urasil (uracil) dan juga kumpulan purina 
(purine) seperti guanina (guanine) dan adenina (adenine). 

Sisa nukleik asid yang dinamakan asid urik boleh 
menyebabkan penyakit gout apabila ia terkumpul di 
dalam sendi. Sumber utama asid nukleik ialah 
tumbuhan khususnya sayuran dan juga haiwan 
khususnya daging dan makanan laut seperti udang. 

Vitamin 


Punctions 


Sources | 


A 


Healthy teeth. skin, and eyes 


Eggs. meat, milk, cheese. dark green leafy vegetables, 
squash, carrots 


B 


Helps body use food energy. digest 
proteins, runction of central nervous 
system. digestion and metabolism 


Lean meats. eggs. tish, dairy products. soybeans, yeast. 

broccoli. lean beef. cabbage, v.hole grains 

*note there are a variety of B vitamins: this is a summary 


C 


Helps immune system, helps wound 
healing. helps absorb iron 


Citrus fruits, green peppers. strawberries, tomatoes, 
broccoti, sweel and white polatoes, cantaloupe 


H 


"sunshine vitamin" - helps absorb 
calcium (for healthy bones and Pr- 
teeth) 


P*v Dairy products. fish. oysters, sunshine! 

m \$ 


E 


Protects body against damage from 
free radicals, helps form red blood 
cells (to carry oxygen) 


Wheat germ, corn, nuts, seeds, olives, spinach, green leaty 
vegetables, vegetable oils (suntlower oil. soybean oil) 


K 


Blood clotting. strong bones 


Cabbage, cauliflov/er, spinach. soybeans 



MINERAL : Mineral ialah bahan keperluan manusia 
yang tidak berbentuk molekul, sebaliknya hanyalah 
atom. Terdapat dua kategori utama bagi mineral iaitu 
makromineral dan mikromineral. Makromineral ialah 
mineral yang diperlukan dalam kuantiti yang agak 
banyak iaitu potasium, klorin, sodium, kalsium fosforus 
dan magnesium. Mikromineral pula ialah mineral yang 
diperlukan dalam kuantiti yang sedikit iaitu zink, ferum 
atau zat besi (iron), mangan, kuprum (tembaga), iodin, 
selenium dan molibdenum. 

Walaupun mineral termasuk dalam kategori 
konsep tanah dan nutrien, sebahagian mineral banyak 
terlibat dengan konsep air, khususnya mineral yang 
boleh bertindak sebagai elektrolit seperti sodium, 
potasium, klorin dan magnesium. Bahkanjika dinilai air 
minuman seharian, air tersebut bukanlah molekul H2O 
semata-mata, tetapi iajuga mengandungi beberapajenis 
mineral. Ini menunjukkan kaitan yang sangat rapat 
antara beberapa jenis mineral dengan air minuman. 

Mineral 


Mineral salt activity in body 


Principal food sources 


Calcium 


Builds and maintains bone and tooth 
structure. Heals wounds. Controls gly- 
cogen metabolism and muscle contrac- 
tion. Adds vilality and endurance. 


Dairy, egg yolk, apricots, dates, tigs, 
prunes, cranberries, cabbage, lettuce, 
onions, parsnips, spinach, bran. 


Chlorine 


Found in digestive system and secre- 
tions. Body cleanser, expels waste, 
treshens, purities, disintects. 


Salt, fish, dairy (cow and goat). coconut, 
beets, radishes 


Fluorine 


Bone and tooth structure and preserva- 
tion. strengthens tendons. 


Dairy, egg yolk, cod liver oil. brussels 
sprouts, cabbage, caulitlower. spinach. 
tomatoes, watercress 


lodine 


Neruous system, gland tunction, helps 


Seatoods, cod liver oil. seaweed/dulce, 




metabolism, prevents thyroid goiter. 


carrots, garlic, onions, potato skins, lo- 
matoes, watercress, pears, pineapple 


Iron 


Oxygen metabolism. Component ot he- 
moglobin, carries oxygen in blood. Pre- 
vents anemia. promotes vitality. 


Liver, oysters. egg yolk. green leaty 
vegetables, potatoes. whole wheat, 
blackberries. black cherries 


Magnesium 


Nerve and muscle (unction/relaxation, 
prevents constipation. 


Goat's milk, egg yolk. barley. corn, 
whole wheat, coconut, (igs, grapetruit, 
oranges 


Manganese 


Energy melabolism. Nervous system, 
helps with memory. thought and aclion. 


Egg yolk, almonds, pine nuts, walnuts, 
endive, mint, parsley, wintergreen 


Phosphorus 


Nourishes nervous system and brain. 
Aids in bone and hair growth. 


Egg yolk, sealood. dairy, barley, corn, 
whole wheat, nuts, beans, lentils, peas, 
parsnips 


Potassium 


Body alkalizer, tissue, muscle elasticity, 
nerve tunction, maintains cardiac rhythm 


Cabbage, dandelion, dill. olives, parsley. 
potato skin, sage, watercress, almonds, 
blueberries, coconut, tigs, peaches, 
prunes 


Silicon 


Hair, skin. nails, teeth slructure and tone 


asparagus. cabbage. letluce, spinach. 
tomatoes, figs, strawberries, barley, oats 


Sodium 


Digestion. gland, ligament, and blood 
builder. Along wilh potassium maintains 
cellular balance and tunction, alkalizer. 


Egg yolk, dairy, asparagus, beans, 
beets, carrots, celery, cucumbers, okra, 
turnips, oatmeal, coconut, (igs 


Sulphur 


Purities and lones nervous system 


Shrimp, asparagus, cabbage, carrots, 
caulillower. horseradish, mustard 
greens. onions, chestnuts 


Zinc 


Vitamin B tunction. Carbohydrate and 
protein metabolism. Prostate health. 
Wound healing. maintains skin heallh. 


Milk (mother's, cow, goat), whole grains, 
wheat bran and germ, pumpkin seeds 

Konsep _ 



Bahan 



- Keperluan - 



- Konsep Api - 



r Haba 



Angin 



L Sinaran UV 



Oksigen 



- Konsep Air — Air (H 2 0) 



Konsep 
J Tanah |_ 



■ nutrien 



L Asing 



r Xenobiotik 



L Antigen 



Bahan 
Bakar 



r Karbohidrat 



Protein 



L Lipid 



Bukan 
M Bahan |- 
Bakar 



Asid 
Nukleik 



- Yitamin 



Mineral 



FUNGSI NUTRIEN 

Secara umumnya, fungsi nutrien boleh dibahagikan 
kepada dua iaitu; 

1. Penghasilan tenaga dalam bentuk ATP. 

2. Pembinaan struktur material tubuh. 

Penghasilan tenaga melibatkan karbohidrat 
sebagai sumber utama, manakala lipid dan protein 
merupakan sumber sampingan. Pembinaan struktur 
material tubuh pula melibatkan semua jenis nutrien, 
semua nutrien boleh bergabung dengan nutrien jenis 
lain untuk menghasilkan struktur yang diperlukan oleh 
tubuh. Karbohidrat boleh bergabung dengan protein, 
protein boleh bergabung dengan lipid dan begitulah 
seterusnya. 

KETOKSIKAN 

Sebahagian orang mengatakan bahawa wujud 
nutrien, ubat dan racun, setiap satu adalah berbeza. 
Bagi saya, istilah ketoksikan atau bahayanya sesuatu 
bahan adalah bersifat relatif dan subjektif. Tiada 
pengkelasan yang khusus untuk menentukan bahawa 
sesuatu bahan itu toksik atau tidak. Ini kerana setiap 
bahan yang masuk ke dalam tubuh kita berpotensi 
menjadi toksik dan berbahaya, termasuklah nutrien. 

Jadi, penentuan ketoksikan adalah bersifat 
subjektif dan relatif dari sudut kuantiti dan kualiti serta 
berbeza menurut perbezaan individu. Ada bahan yang 
baik untuk sebahagian orang namun buruk untuk 
sebahagian yang lain. Adayang baikjika diambil dengan 
jumlah yang sedikit namun buruk jika diambil dengan 
jumlah yang banyak. 

Walau bagaimanapun, ketoksikan nutrien adalah 
agak sukar untuk berlaku. Oleh itu, bahan-bahan asing, 
dari sudut ketoksikan boleh dikategorikan sebagai ubat 
atau racun berdasarkan kebarangkalian ketoksikan 
secara purata. 

Namun untuk mengatakan sesuatu bahan itu 
sebagai ubat atau racun secara mutlak adalah satu 
pengkelasan yang tidak tepat. Salah seorang tokoh 
pengasas kimia moden iaitu Paracelsus pernah 
mengatakan bahawa; 



"Racun ada pada semua bahan, tiada bahan yang 
tidak mengandungi racun. Kadar dos yang 

menjadikannya sama ada racun atau ubat. " 

HUMOR / AKHLAT (CECAIR TUBUH) 

Dalam Perubatan Greek-Arab, terdapat konsep 
akhlat iaitu cecair tubuh atau humor, ia terhasil 
daripada makanan dan minuman. Jika dibandingkan 
dengan Perubatan Moden, konsep humor boleh 
dikatakan sebagai kumpulan bahan-bahan tertentu 
yang merangkumi nutrien, cecair tubuh dan perubahan 
nutrien kepada bahan-bahan lain. Terdapat dua jenis 
humor dalam Perubatan Greek-Arab iaitu humor 
primer dan sekunder, namun saya ingin menambah 
humor yang ketiga, maka humor ada tiga jenis iaitu; 

1 . Humor Primer 

2. Humor Sekunder 

3. Humor Tertier 



HUMOR PRIMER : Humor primer ialah humor yang 
secara umumnya berada di dalam salur darah dan 
ruangan organ-organ tertentu seperti pundi hempedu 
dan limpa. Humor primer merupakan humor utama 
yang diperlukan oleh tubuh dalam kuantiti yang 
tertentu. 

Humor primer ada empat dan ia merupakan 
humor yang normal dan baik untuk tubuh, apabila 
disebut perkataan akhlat, maka secara umumnya ia 
merujuk kepada humor ini. Humor primer boleh 
berubah kualitinya lalu dikatakan sebagai humor yang 

sudah rosak atau humor bukan tabi'i. Humor primer 
yang sudah rosak dianggap sebagai humor sekunder 
jenis pertama iaitu humor sekunder lebihan. Terdapat 
empat jenis humor primer iaitu; 

1 . Damm ( darah /blood). 

2. Balgham (dahak/phlegm) . 

3. Safra ' (hempedu kuning/y ellow bile) . 

4. Sawda ' (hempedu hita.m/black bile) . 



DAMM : Damm diterjemahkan sebagai darah, namun 
maksudnya menurut Perubatan Greek-Arab bukanlah 
seperti maksud darah yang kita biasa fahami. Ia 
merupakan suatu bahan tertentu dan mempunyai 
fungsi tertentu. Cecair yang berada di dalam salur darah 
bukanlah damm semuanya, bahkan keempat-empat 
humor itu boleh berada di dalam salur darah. Jadi kita 
perlu jelas bahawa damm merupakan suatu bahan yang 
khusus, begitulah juga dengan humor-humor yang lain. 

Damm mewakili unsur angin, ia bersifat panas dan 
basah, merupakan sebaik-baik humor. Fungsinya ialah 
membawa ruh (oksigen) ke seluruh tubuh. Dalam teks 
Perubatan Greek-Arab, istilah ruh digunakan untuk 
menggambarkan suatu bahan halus yang ada pada 
udara (nasim) yang disedut, ia membuatkan manusia 
mempunyai tenaga untuk hidup, jadi istilah ruh itu 
sesuai digantikan dengan istilah oksigen. Damm juga 
memberi nutrien tenaga ke seluruh tubuh dan juga 
nutrien pembinaan kepada organ-organ tertentu. 
Lokasi utama damm ialah di dalam salur darah. 

BALGHAM : Balgham mewakili unsur air, ia bersifat sejuk 
dan basah. Balgham diterjemahkan sebagai dahak, 
namun ia tidaklah merujuk kepada makna dahak yang 
sering difahami, ia mempunyai konsepnya yang 
tersendiri berdasarkan Perubatan Greek-Arab. Balgham 
boleh bertukar kepada damm apabila bekalan damm di 
dalam tubuh berkurangan. Ia juga berada pada organ- 
organ tertentu untuk melancarkan pergerakan dan 
melembutkan sesuatu organ. Balgham memberi nutrien 
pembinaan kepada organ-organ tertentu seperti otak. 
Lokasi utama balgham ialah di dalam salur darah, lemak 
tubuh dan ruangan organ tertentu seperti mata dan 
sendi. 



SAFRA' : Sa/ra'mewakili unsur api, ia bersifat panas dan 
kering. Safra' berfungsi sebagai pelembut struktur 
darah, memasuki salur usus untuk penghadaman dan 
memberi nutrien pembinaan untuk organ-organ 
tertentu seperti peparu. Lokasi utama sajra' ialah di 
dalam salur darah dan pundi hempedu. 

SAWDA' : Sawda ' mewakili unsur tanah, ia bersifat sejuk 
dan kering. Sawda ' berfungsi sebagai penebal struktur 
darah, memasuki salur usus untuk merangsang selera 
dan rasa lapar serta memberi nutrien pembinaan 
kepada organ-organ tertentu seperti tulang. Sawda' 
jenis tidak tabi'i boleh terhasil daripada pembakaran 
humor lain secara berlebihan sehingga bertukar 
menjadi warna hitam, sawda' jenis ini sangat berbahaya 
kepada tubuh dan boleh mendatangkan pelbagai 

108 



13 



K55 



penyakit yang serius seperti kanser. Lokasi utama sawda ' 
ialah di dalam salur darah dan limpa. 

Istilah limpa dalam Perubatan Greek-Arab boleh 
ditafsirkan sebagai limpa dan pankreas kerana 
penjelasan mengenai limpa dalam teks Perubatan 
Greek-Arab menepati fungsi kedua-dua organ, bahkan 
kajian terbaru menunjukkan sel stem limpa boleh 
menghasilkan sel pankreas, jadi terdapat beberapa 
persamaan antara limpa dan pankreas dari sudut asal- 
usulnya. 

HUMOR SEKUNDER : Humor sekunder ialah humor 
yang berasal daripada humor primer, cuma ia berbeza 
dari sudut lokasi dan kualiti. Terdapat dua jenis humor 
sekunder iaitu; 

1 . Humor Sekunder Lebihan 

2. Humor Sekunder Bukan Lebihan 



HUMOR SEKUNDER LEBIHAN : Humor sekunder 
lebihan ialah humor primer yang sudah rosak dan perlu 
disingkirkan daripada tubuh kerana ia berbahaya 
kepada tubuh. 

Humor sekunder lebihan merangkumi keempat- 
empat jenis humor primer, perubahan humor tabi'i 
kepada humor tidak tabi'i boleh disebabkan oleh 
beberapa perkara seperti percampuran dengan humor 
jenis lain yang sudah rosak, berubah dengan sendirinya 
disebabkan takungan dan juga pembakaran pada tahap 
terakhir yang biasanya merupakan sisa penggunaan 
nutrien. Jadi terdapat empat jenis humor tidak tabi'i 
iaitu; 

1 . Damm Tidak Tabi ' i 

2. Balgham Tidak Tabi'i 

3. S<z/ra'Tidak Tabi'i 

4 . Sawdd ' Tidak Tabi ' i 

HUMOR SEKUNDER BUKAN LEBIHAN : Humor 
sekunder bukan lebihan ialah humor yang berada di 
dalam tubuh dan baik, tetapi ia tidak berada dalam 
lokasi utama humor primer khususnya salur darah. 

110 



13 



K55 



Terdapat empat jenis humor sekunder bukan lebihan 
iaitu; 

1. Humor yang berada di sekitar tepi salur darah 
kecil pada organ. 

2. Humor yang bertaburan di dalam organ tetapi 
belum menjadi sebahagian daripada organ 
dengan cara asimilasi. 

3. Humor yang berada di dalam organ dan menjadi 
sebahagian daripada organ melalui proses 
asimilasi. 

4. Humor yang berada di dalam organ dan ia 
merupakan cecair yang wujud sejak awal lagi dan 
diwariskan daripada benih warisnya. 



HUMOR TERTIER : Humor tertier ialah humor yang 
biasanya dibuang oleh tubuh secara normal melalui 
organ-organ tertentu. Contoh humor jenis ini ialah 
urin, peluh, kahak, minyak dari kulit, susu badan, air 
mani, darah haid, air mata, tahi mata dan tahi telinga. 
Kebanyakan humor tertier ialah bahan yang perlu 
dibuang sama ada disebabkan oleh kualitinya yang 
sudah berubah atau kuantitinya yang terlalu banyak di 
dalam tubuh, sebahagian yang lain pula mungkin 
dikeluarkan sebagai keperluan hsiologi. Sebahagian 
humor tertier boleh digunakan sebagai bahan diagnosis 
seperti urin dan kahak. 

r- Damm 



Humor 



i- Primer 



Sekunder 



Tertier 



Balgham 



Safra ' 



Sawda ' 



i- Lebihan 



Bukan 
Lebihan 



KONSEP HUMOR 
MENURUT PERUBATAN MODEN 

Jika dibandingkan konsep cecair tubuh (body Jluids) 
dalam Perubatan Greek-Arab dan Perubatan Moden, 
tidak banyak perbezaannya. Bahkan konsep cecair 
tubuh dalam Perubatan Greek-Arab boleh dikatakan 
sebagai merentasi masa. Perbandingannya dari sudut 
lokasi adalah seperti berikut; 

1. Humor primer menepati konsep cecair 
intravaskular atau plasma iaitu cecair yang 
berada di dalam salur darah. 

2. Humor sekunder bukan lebihan jenis pertama 
dan kedua menepati konsep cecair interstitial 
iaitu cecair yang berada di celah-celah sel. 

3. Humor sekunder bukan lebihan jenis ketiga 
menepati konsep cecair intrasel tidak termasuk 

nukleus. 

4. Humor sekunder bukan lebihan jenis keempat 
menepati konsep cecair intranukleus di dalam 
sel kerana nukleus mempunyai bahan genetik 
yang merupakan warisan daripada sperma dan 
ovum. 



Intracellular fluid 



Cell 



Fluid 

movement 



Interstitial _ 
(tissue) tluid 

Plasma 

3. Ribosom 

4. Retikulum Endoplasma 

5. Jasad Golgi 

6. Mitokondria 

7. Sitoskeleton 

8. Yesikel 



MEMBRAN PLASMA : Membran plasma, membran sel 
atau plasmalema ialah lapisan sel paling luar yang 
membalut organel-organel lain. Antara fungsinya ialah 
mengawal keluar masuk bahan-bahan, menerima 
isharat tubuh seperti hormon dan neurotransmiter, 
serta memiliki identiti tertentu (antigen) yang penting 
untuk membezakan antara sel tubuh atau sel dari luar. 

NUKLEUS : Nukleus ialah organel yang biasanya 
berada di tengah-tengah sel. Antara hangsinya ialah 
sebagai tempat letaknya maklumat genetik dalam 
bentuk DNA (deoxyribonucleic acid) dan menjadi acuan 
untuk penghasilan protein tertentu. 

RIBOSOM : Ribosom ialah organel yang bertaburan 
dalam sel atau melekat pada ER lalu ER itu dinamakan 
ER kasar. Fungsi ribosom ialah menghasilkan protein 
berdasarkan acuan yang diambil daripada DNA dalam 
nukleus, iaitu dengan menggabungkan pelbagai asid 
amino sehingga terbentuk protein. 



RETIKULUM ENDOPLASMA : Retikulum endoplasma 
(endoplasmic reticulum, ER) ialah organel yang berada di 
sekeliling nukleus. Terdapat dua jenis ER iaitu ER licin 
dan ER kasar. Antara hangsi ER licin ialah detoksihkasi 
racun dan penghasilan lipid tertentu. Antara hangsi ER 
kasar ialah menghasilkan protein. 

JASAD GOLGI : Jasad Golgi ialah organel yang berada 
berhampiran dengan ER. Antara hingsinya ialah 
mengubahsuai protein yang telah dihasilkan menurut 
keperluan, lalu dibungkus untuk kegunaan sel atau 
dihantar ke luar sel untuk digunakan oleh organ yang 
lain. 

MITOKONDRIA : Mitokondria ialah organel yang 
bertaburan di dalam sel. Ia beriungsi untuk 
menghasilkan tenaga dalam bentuk ATP atau 
dibebaskan sebagai haba. 

SITOSKELETON : Sitoskeleton ialah struktur yang 
menjadi tulang belakang bagi sel. Terdapat tiga jenis 
sitoskeleton iaitu hlamen aktin, hlamen intermediat 
dan mikrotubul. Ia beriungsi sebagai mengukuhkan 

bentuk dan struktur sel, serta membantu pergerakan 
sel. Mikrotubul membentuk satu struktur penting 
dalam proses pembiakan sel iaitu sentriol. 



VESIKEL : Vesikel ialah organel yang berbentuk sfera 
dan di dalamnya terkandung bahan-bahan tertentu. 
Terdapat pelbagai jenis vesikel dengan pelbagai fungsi. 
Antara fungsi vesikel ialah penghancuran, detoksifikasi 
dan penyimpanan bahan. Contoh vesikel ialah lisosom, 
proteosom, vakuol dan peroksisom. Ruang di dalam sel 
iaitu ruang di antara sesama organel dinamakan sitosol 
atau sitoplasma yang mengandungi jel matriks dan 
pelbagai bahan lain. 



Mitochondrla 

PENUTUP 



Alhamdulillah, dengan kehendak Allah dan 
pertolongan-Nya, maka telah saya siapkan risalah ini. 
Tidak dinahkan bahawa terlalu banyak kekurangan 
yang ada dalam risalah ini dan semuanya tidak lain dan 
tidak bukan tentulah datang daripada kelemahan diri 
saya sendiri selaku manusia yang lemah, tiada daya dan 
kekuatan melainkan dengan izin-Nya jua. 

Inilah satu cetusan daripada saya dalam usaha 
menyusun kembali ilmu perubatan yang 

berlandaskan shariatullah dan sunnatullah. Semoga 
risalah yang serba ringkas ini menjadi langkah pertama 
bagi langkah-langkah yang seterusnya untuk 
mengintegrasikan ilmu perubatan moden dengan asas- 
asas agama. Bagi saya usaha ini sangat penting kerana 
ilmu sains moden secara umumnya telah tercemar 
dengan sesetengah falsafah barat yang membuatkan 
manusia semakin jauh daripada Allah, bahkan tidak 
kurang juga yang menyalahgunakan ilmu sains dan 
teknologi untuk melawan perintah agama dan suruhan 
Tuhan. Manusia zaman ini khususnya umat Islam 
perlukan satu acuan yang tersendiri dalam meneroka 
alam ini berserta undang-undangnya. 

Antara punca kelemahan umat Islam masa kini 
dalam bidang sains dan teknologi ialah perasaan tidak 
yakin dengan kemampuan diri sendiri. Umat Islam 

kebanyakannya terlalu bergantung kepada peraturan 
dan etika yang disusun oleh dunia barat tanpa berani 
melakukan penilaian dan pengkajian semula. Umat 
Islam harus berjiwa besar dan sedia mengambil apa 
sahaja langkah untuk mencapai kemajuan dan 
kecemerlangan dalam setiap aspek kehidupan. Umat 
Islam tidak boleh menjadikan bidang yang diceburinya 
sebagai sumber pendapatan semata-mata, tetapi perlu 
meminati dan mengkajinya dengan usaha yang 
maksimum, hasilnya dunia Islam akan terkehadapan 
dan umat Islam mampu memimpin dunia dalam segala 
bidang inshaAllah, ia tidak terhad kepada ilmu sains 
dan teknologi semata-mata. 

Namun, asas-asas dan prinsip-prinsip agama Islam 
tidak boleh ditinggalkan atau diabaikan kerana itulah 
satu-satunya aset yang paling berharga bagi umat Islam. 
Ajaran agama sahajalah yang dapat membimbing umat 
Islam agar mencapai kemuncak ketamadunan yang 
hakiki iaitu ketamadunan rohani, bukan seperti barat 
yang gah dengan pencapaian teknologinya namun telah 
kehilangan nilai-nilai akhlaq dan adab dalam 
kehidupan. Umat Islamlah yang perlu menunjukkan 
contoh kepada dunia tentang bagaimana menguruskan 
kehidupan menuju kepada ketamadunan yang tinggi 
dan suci. 

Semoga Allah mengampuni segala kesalahan dan 
kesilapan saya dalam menghasilkan risalah ini. Teguran, 
cadangan dan kritikan membina ke arah memantapkan 
lagi risalah ini amatlah dialu-alukan. Saling berpesan 

pada kebenaran merupakan sifat umat Islam dan itulah 
juga sifat mereka yang tidak berada dalam kerugian. 
Segala puji bagi Allah, selawat dan salam buat Kekasih- 
Nya Nabi Muhammad SAW. Wallahua'lam. 

RISALAH ILMU PERUBATAN 

Saya persembahkan risalah ini buat mereka yang 
mempelajari ilmu perubatan dengan penuh minat serta 
sentiasa berjtkir dalam usaha memantapkan ilmu mereka, 
bukan mereka yang hanya menghajal buta untuk 
peperiksaan, pantang dikritik, menolak pembaharuan 
yang bersijat membaik pulih ataupun tidak berani 
mencuba sesuatu yang baru untuk mendapatkan yang 
terbaik. Semoga ia menjadi titik permulaan bagi penilaian 
dan pengkajian semula terhadap apa yang sedia ada, 
seterusnya dapat menghasilkan sesuatu yang terbaik 
tanpa mengabaikan aspek rohani dalam perawatan, 
bahkan kesihatan rohani dijadikan sebagai keutamaan 
yang paling tinggi. 



